کورد و عەقلیەتی خێڵەکی\nوتار/ 12/11/2017 132 جار بینراوە\nرەنگە ئەم ناونیشانە دیالیکتیکی زۆر هەڵگرێ ورەهەندێ زانستى فەلسەفی لەپشتەوە بێت . و هۆکارێک بوبێت لە هۆکارەسەرەکیەکانی شکستى تەواوى جوڵانەوە رزگاری خوازەکانى هەرچوار پارچەی کوردستان بەدرێژایی مێژوەی هەمو جوڵانەوەکان . وفاکتەرە دەرەکیەکان کاریان لەسەر ئەم خاڵە لاوازەى گەلی کورد کردوە .\nبۆ ئەوەى شرۆڤەى دۆخی سۆسیۆلۆجی گەلی کورد بکەین دەبێت بگەرێنەوە بۆ سەرچاوە چەسپاوەکانى هزری مرۆیی لەمەڕ قۆناغی گەشەى کۆمەڵگا .\nشاراوەنیە .کورد بەهۆکاری وجیوپۆلیتیک و دیموگرافیا و جوگرافيا لەنێوان چەند شارستانیەتێکى دێرینی مەزن نەیتوانیوە برەو بەگەشەی مرۆیی هزری نەتەوەى بدات وە لەباشترین حاڵەت دا هۆزێک یاخود چەند هۆزێک ئیمارەتێکیان لە ناوچەکانى خۆیان دورست کردوە وە هێندە خێڵەکی بون نەیان توانیوە بیکەن بەپرۆژەی نەتەوەیەک. تەنها هۆکاری بەهێزی نەیارەکانى نەبوە بەڵکو عەقڵیەتى خێڵەکى تەسکى خاوەنەکانى بوە . بۆ ئەوەى بیسەلمێنین کە کورد هێشتا نەیتوانیوە تەجاوزی ئەوعەقڵیەتە خێڵەکیە بکات .دەگەرێنەوە سەر پێناسەی قۆناغەکانى گەشەی مرۆیی .\nسەرەتا بەپی ماتریالیزمی (مێژوی کارل هینگرخ مارکس) گەشەى مرۆڤ پەیوەندی بە ئامراز وکەرەستەی بەرهەمهێنانەوە هەیە .\nقۆناغی مرۆڤە سەرەتایەکان .\nمرۆڤ ئەوى رۆژێ نەیدەزانى موڵکى تاک چیە بەمانا تەندورستە کەی ژیانیان ئەوسەردەمە لەبەر سەختی ودواکەوتوى بەیەکەوە کارکردن وهەرەوەز پیشەی تەواوى مرۆڤەکان بو چونکە مرۆڤ بەتەنها نەیدەتوانى بەرنگاری بارودۆخی سەختى ئەو سەردەمە بێتەوە وە هەر بۆیەش بەرهەمى زیاد لەخۆی نەبوە تاکو شێوەیەک لە بەکرێگرتن وئیستیغلال کردن هەبێت .\nقۆناغی کۆیلایەتى .\nئەم قۆناغە راستەوخۆ پاش قۆناغی سەرەتای نەهات بەڵکو ماوەیەکى زۆری پێ چو تاکو مرۆڤ لەروی گەشەی هزر وئامرازەکانى بەرهەم هێنان تەواو گەشەی جۆری بەخۆیەوە بینى .ئەم قۆناغە سەرەتای دەرکەوتنى چینایەتى بو لەنێوان خاوەن موڵک وهەژاران چونکە بەرهەم زیاد بو لەخواستى تاکەکان وئامرازی سەرەکی بو بۆدەرکەوتنى چینى کاهین ودەسەڵات دارو خانەدانەکان .بێگومان پێویستى بەکرێگرتە وتەنانەت کۆیلەش هەبو ئەم قۆناغە لەمیسری کۆن ویۆنانى کۆن بەدەرکەوت کاتێک دیلی جەنگەکانیان بەکاردەهێنا بۆ کاروباری ماڵوە وپاشان یاساى بۆ رێکخراو چونە بواری بەرهەمهێنانەوە تەنانەت گەشەی شارستانیەتى کۆن لەژێر شانى کۆیلەکان گەشەی کرد لەهەمو روەکانەوە .\nقۆناغی دەرەبەگایەتى وخێڵەکى .\nهەرچەندە قۆناغی دەرەبەگایەتى جیاوازی هەیە لەگەڵ خێلەکی لەروی پێناسەی زانستى گەشەى مرۆیی بەوپێیەی ئەم قۆناغە باس لەگەشەی ئابوری وشێوازی بەرهەم هێنان دەکات لە ئەوروپا بەڵام لەزۆرێک لەکۆمەڵگا رۆژهەڵاتیەکان تێکەڵەیەکە هێشتا بونى هەیە بۆ نمونە کورد وعەرەب . ئەوەى ئێمە پێویستمانە کوردە ئاخۆ توانیویەتى ئەم قۆناغە تێپەرێنى . ئەگەر لەروی زانستیەوە گەیشتینە ئەو راستیە ئەوا ئەگەینە راستى ئەوەى کورد بۆیە نەیتوانیوە قەوارەیەکى تایبەت بەخۆی دورست بکات .. چونکە عەقڵی خێڵەکی هەرگیز ناتوانى فراوانتر لە هۆز وناوچەو گوندەکەى خۆی دونیا ببینێ . تۆ دیقەت بدە لە مێژوی هاوچەرخی جوڵأنەوەى کورد کارەکتەرە سەرەکیەکانی هەمیشە پاشناوى خێڵەکەى خۆیان یاخوت پێش ناوی ئاینى لەخۆی ناوە وەک شێخ ومەلا وناوچە وهۆز .لەوانە سمکۆی (شکاک) (شێخ ) سعید (شێخ)محمود (ملا) مصطفى . مسعود (بارزانی) جلال (طالبانى) هەرهەمویان پاش ناو یاخود پێش ناوى ناوچە وهۆز یاخود بەرگی ئاینى . نەک هەر ئەوەش تاکو ئەمرۆ زۆر بەی خوێنەوارەکانێش لە چینەکانى سەرەوە وەک دکتۆر پارێزەر ومامۆستای زانکۆ هتدا....... هەر هەمویان پاشناوى هۆز وگوند و بەرگی ئاینى دادەنێن بۆ نمونە دکتۆر ....... خۆشناو دکتۆر ...... جاف پارێزەر ......... هەمەوەندی ......... پرۆفیسۆر شێخ ........ بەرزنجی .\nئەمەو دەیان نمونەى دیکە . هەمیشە هۆزەکان وناوچەکانى کورد لەژێر کاریگەری داگیرکەر لەبۆسەدابونە بۆ ناوچەو هۆزەکانى دیکە وە هەرهەمو کورد لەناویەکدا زۆر دلێر وچەلەنگ بون ولەبەرامبەر داگیرکەرزۆر زەلیل بون تەنها بیریان لای بەرژەوەندی خێزان وهۆزو ناوچەکەیان بوە هەربۆیە ئەم عەقڵە خێڵەکیە تاکو ئیستا بەردەوامی هەیە وشۆربۆتەوە بۆناو زۆربەی نەوە نوێیەکانى ئەم میلەتە . هەرچەندە عەرەب هاوشێوەى کورد لەهەمان قۆناغی خێڵەکی دان بەڵام جیاوازی خێڵەکانى عەرەب دونیابینیان زۆر فراوانترە لە خێڵە کوردەکان نمونەش وڵاتانى کەنداوە هەمو هۆزەکان میرنشین وسەڵتەنەو شانشینیان بۆ خۆیان دامەزراندوە هەرچەندە ئەوانیش لەماوەکانى رابوردو لەژێر هەژمونى ئیمپراتۆریەتى عوسمانى ودواتر ئیستیعماری کۆڵونیالیستى ئینگلیز بەڵام توانییان قەوارەو کیان بۆ خۆیان بونیاد بنێن وە بەرژەوەندیەکانیان بگونجێنن لەگەڵ بەرژەوەندی هێزە داگیرکەرەکان .\nراستە کورد ئیستا لەچۆار چێوەى ئەم هەریمە چەندین شاری بونیاد ناوە بەڵام بەمنا زانستیەکە هێشتا سیمای توانەوەى تاکەکان لەناو چوارچێوەى شار بەتەواوەتى باڵی نەکێشاوە بەسەریاندا .و دۆخی حوکمرانى بیست وشەش ساڵی رابوردو هاوکاربوە بۆ ئەوەى دۆخی سۆسیۆلۆجی گەلی کورد لەم پارچەیە یەک تۆزقاڵ گۆرانى بەسەردانەهاتوە بگرە هزری خێڵەکیان لەهەمو جومگەکانى کۆمەڵگا زیندوکردۆتەوە بەوەى رێکخراو سەنتەریان بۆ سەرجەم خێڵەکان کردۆتەوە جگە لەدیوەخانانە کە دەیبەخشنەوە . هەربۆیە لەئەگەری هەر روداوێک یان مەترسیەک دابەشبون ویەکدی تۆمەتبارکردن بەزەقی بەدەر دەکەوێ ....\nنوێترین نوسینەکانی طیب عبدالرحمن\nچەمکی مەعریفە لەچەند دێرێک دا\nچیرۆکی دۆزەخی صەفرە\nئۆپراسیۆنی چڵی زەیتون یان ئۆپراسیۆنی تاڵانی پەلەوەر\nقڵپ بونەوەی جادو بەسەر جادوگەرەکەدا


كورتە مێژووییەكی سوپای عێراق بزانن\nHanah Hawramy 07/01/2019 - 09:39 بڵاوکراوەتەوە لە هەواڵ/هەمەڕەنگ\nهێزە چەكدارەكانی عێراق كە سوپای كۆماری عێراقی فیدراڵە، لەچەند هێزێك پێكدێت كە بریتین لە هێزە وشكانییەكان، هێزە دەریاییەكان، هێزە ئاسمانییەكان لەگەڵ هێزەكانی پاسەوانی هەرێمی كوردستان (پێشمەرگە).\nمێژووی دامەزراندنی سوپای عێراق دەگەڕێتەوە بۆ شەشی كانونی دووەمی ساڵی (1921)، یەكەمین یەكەی سوپای عێراق لەسەردەمی ئینتیدابی بەریتانی بەناوی (موسا كازم) لە بەغدا پێكهێنرا، دواتر لەساڵی (1931) هێزی ئاسمانی عێراق پێكهێنرا لەساڵی (1937) دا هێزە دەریاییەكان پێكهێنرا.\nلەكۆتاییەكانی جەنگی نێوان عێراق و ئێراندا، ژمارەی سەربازانی سوپای عێراق گەیشتە لوتكە‌و بوو بە یەك ملیۆن سەرباز، ساڵی (2003) دوای هێرشی هێزەكانی ئەمریكا‌و هاوپەیمانان بۆسەر عێراق، (پۆڵ بریمەر) حاكمی مەدەنی ئەمریكا لە عێراق بەبڕیارێك سوپای عێراقی هەڵوەشاندەوە‌و سەر لەنوێ دەستكرا بەبنیادنانەوەی ئەو سوپایە.\nدوای شۆڕشی ساڵی (1920)، یەكەمین حكومەت لە عێراق پێكهێنرا، ئەو حكومەتە بە دروستكردنی فەوجێك بەناوی فەوجی (موسا كازم) لەمانگی كانونی دووەمی ساڵی (1921) دەستیكرد بە بنیادنانی بنەماكانی سوپای عێراق، فەوجی (موسا كازم) لەو ئەفسەرانە پێكدەهات كە پێشتر لەگەڵ سوپای عوسمانیەكاندا لەناوچەی كازمیە لە بەغدا كاریان كردبوو.\nدواتر وەزارەتی بەرگری عێراق بەسەرۆكایەتی فەریق (جەعفەر عەسكەری) پێكهات، سوپا لەو كاتەدا پشتی بە خەڵكانی خۆبەخش دەبەست، فیرقەی یەكی پیادە لە دیوانیە‌و فیرقەی دوو لە كەركوك پێكهێنرا.\nساڵی (1931)، عێراق سەربەخۆیی لەبەریتانیا وەرگرتەوە‌و هەر لەو ساڵەدا هێزە ئاسمانی پێكهێنرا‌و دوای چەند ساڵێكیش هێزە دەریاییەكان بەژمارەیەك بەلەمەوە دروستكرا.\nساڵی (1936) سوپای عێراق بەشداری لەیەكەمین كودەتای سەربازیدا كرد بەسەرۆكایەتی فەرماندەی فیرقەی دوو فەریق (بەكر سدقی)، حكومەتێكی نوێ بەسەرۆكایەتی (حیكمەت سلێمان) پێكهێنرا، مانگی ئایاری ساڵی (1941) سوپای عێراق چوە جەنگێكەوە لەگەڵ سوپای بەریتانیا، بەر لەو جەنگی بەریتانیا سوپای عێراق لە چوار فیرقەی پیادە پێكدەهات هەر فیرقەیەكیش سێ لیوای لەخۆدەگرت، فیرقەی یەكەم و سێیەم لەبەغدا جێگیربوون، فیرقەی دوو لەشاری كەركوك و فیرقەی چواریش لەدیوانیە بوو.\nلەساڵی (1958) دا، سوپای عێراق لەچوار فیرقەی پیادە پێكدەهات فیرقەی پیادەی یەك لە دیوانیە‌و فیرقەی دوو لە كەركوك و فیرقەی سێ لەدیالە‌و فرقەی چوار لەموسڵ بوون.\nلەهەمان ساڵدا، سوپای عێراق جارێكی دیكە بەشداری كودەتایەكی سەربازی كرد بەسەرۆكایەتی (عەبدولكەریم قاسم) (شۆڕشی 14 ی تەمموزی 1958)، ساڵی (1961) دوای سەربەخۆیی كوەیت (عبدولكەریم قاسم) هەڕەشەی كرد ئەو وڵاتە بخاتە سەر عێراق بەوهۆیەوە سوپای عێراق لەناوچە سنووریەكان لەگەڵ كوەیت كۆكرایەوە.\nساڵی (1963) سوپای عێراق جارێكی دیكە بەشداری كوتادەی سەربازی كرد‌و ئەمجارەشیان كۆتایی بەدەسەڵاتی (عەبدولكەریم قاسم) هێنا، ساڵی (1968) سوپای جارێكی دیكە كودەتای كرد‌و بەعسیەكان بەهۆی ئەو كودەتایەوە گەیشتنە لوتكەی دەسەڵات لەعێراقدا.\nدواتر (سەدام حوسێن) كە بوو بە سەرۆكی وڵات هەوڵەكانی دەستپێكرد بۆ بنیادنانی سوپایەكی گەورە‌و بەهێز، لەماوەی ساڵانی جەنگی نێوان عێراق و ئێران ژمارەی سەربازانی سوپای عێراق بەشێوەیەكی گەورە زیادیكرد، ژمارەی سەربازانی سوپای عێراق لەو ساڵانەدا‌و بەدیاریكراویش ساڵی (1981) گەیشتە (200) هەزار سەرباز كە دابەشبوبوون بەسەر (12) فیرقە‌و سێ لیوای سەربەخۆدا، دواتر لەساڵی (1985) دا ژمارەی سەربازانی سوپای عێراق گەیشتە (500) هەزار سەرباز‌و (23) فیرقە‌و نۆ لیوا.\nلەكاتی جەنگی دووەمی كەنداودا لەساڵی (1991) سوپای عێراق گەورەبوونێكی بەرچاوی بەخۆوە بینی و لەو ساڵانەدا ژمارەی سەربازانی سوپای عێراق گەیشتە یەك ملیۆن سەرباز كە دابەشكرابوون بەسەر (42) فیرقە‌و (20) لیوای تایبەتەوە سەرباری شەش فیرقەی گاردی كۆماری.\nلە بابەتێكی كەركوك ناودا هاتووە، دوای رووخانی رژێمی پێشوی عێراق بەسەرۆكایەتی (سەدام حوسێن) لەلایەن هێزەكانی ئەمریكا‌و هاوپەیمانانەوە لەساڵی (2003) دا حاكمی مەدەنی ئەمریكا لەعێراق، (پۆڵ بریمەر) بە بڕیارێك پاشماوەكانی سوپای عێراقی هەڵوەشاندەوە‌و بڕیاردرا لەسەر پێكهێنانی سوپایەكی نوێ لە (17) فیرقە، هەر فیرقەیەكیش لەچوار لیوا پێكدێت لەگەڵ پێكهێنانی هێزە وشكانی و ئاسمانی و دەریاییەكان و هێزی گاردی نیشتیمانی.\nپلە سەربازییەكان لەناو سوپای عێراقدا:\nسەرباز: هیچ نیشانەیەك هەڵناگرێت\nرەئیس عورەفا: چوار خەت دەبەستێت\nملازمی پلە یەك: دوو ئەستێرە دادەنێت\nموقەدەم: داڵێك و ئەستێرەیەك هەڵدەگرێت\nعەقید: داڵێك و دوو ئەستێرە\nعەمید: داڵێك و سێ ئەستێرە\nلیوا: داڵێك و دوو شمشێری یەكتربڕ لەسەر شانیەتی\nفەریق: داڵێك و دوو شمشێر‌و ئەستێرەیەك\nفەریق ئەوەل: داڵێك و دوو شمشێر‌و دوو ئەستێرە


2018-12-09 [02:25 AM]\nبەشیر حەداد جێگری سه‌رۆكی په‌رله‌مان لەگەڵ ئیدارەی خورماتوو تاوتوێی چارەسەری کێشەکان و رەوشی خزمەتگوزاری لەقەزاکە و دابینکردنی ئەمن و ئاسایشی كرد.\nله راگه‌یه‌نراوێكا نووسینگەی راگەیاندنی جێگری سەرۆکی ئەنجوومەنی نوێنەران كه وێنه‌یه‌كی بۆ ئاژانسی هه‌واڵی زاگرۆس نێردراوه، تێیدا بەشیر حەداد جێگری سەرۆکی ئەنجوومەنی نوێنەران پێشوازی لە شاندێکی ئیدارەی قەزای دووز خورماتوو کرد کە پێکھاتبوو له قائیمقام و ئەندامانی ئەنجوومەنی قەزاكه و به‌ڕێوەبەری شوزگای وەقفی سوننی و ژمارەیەک لە مامۆستایانی زانکۆ، لە کۆبوونەوەکەدا به‌شیر حه‌داد گوێی لە نەھامەتی ودەردەسەرییەکانی خەڵکی خورماتوو گرت، لە کۆبوونەوەکە تاوتوێی چارەسەری کێشەکان ورەوشی خزمەتگوزاری لە قەزاکە ودابینکردنی ئەمن و ئاسایش کرا.\nلەکۆبوونەوەکەدا ئەحمەد عەبدوڵلا جبووری، پارێزگاری پێشووی سەڵاحەدین و پەرلەمانتاری ئەم خولە و د.ڤیان سەبری سەرۆکی فراکسیۆنی پارتی دیموکراتی کوردستان و جوان ئیحسان سەرۆکی فراکسیۆنی یەکێتی نیشتمانی کوردستان ئامادەبوون.\nحەداد ئاماژەی بە چارەسەرکردنی کێشەکانی خورماتوو وکۆتاییھێنان بەو رەوشە سەختەی لەو قەزایە ھەیە، کرد، ئەوەشی لەوێ دەگوزەرێت بێگومان جێگەی گرنگیدانە، ھەوڵی ھەمووانیشی بەرزنرخاند بۆ سەرکەوتنی ئاشتەوایی خەڵک و بەھێزکردنی پرسی پەیوەندی و نەھێشتنی تووندوتیژی، بڵاوکردنەوەی رۆشنبیری پێکەوەژیان لەنێوان ھەموو پێکھاتەکان ودوورکەوتنەوە لە ناکۆکی.\nجەختیشی لە گرنگی ھاوسەنگی نێوان پێکھاتەکان لە عەرەب وکورد و تورکمان کردەوە لە نوێنەرایەتی و دەزگا خزمەتگوزاریەکان و فەرمانگە ئەمنییەکان و ئیدارەی ھاوبەش.\nئاماژەی بەوەشدا: ئێمە وەکو پەرلەمان ھەوڵی دابینکردنی دارایی دەدەین بۆ قەزاکە لە چوارچێوەی بودجەی ٢٠١٩ی عێراق، ئەویش بۆ ئاوەدانکردنەوە و دابینکردنی خزمەتگوزاری و پێشکەشکردنی ھاوکاری پێویست بۆ ئاوارەکان و رەخساندنی کەشێکی لەبار بۆ گەڕانەوەی ئاوارەکان کە بەھۆی رووداوەکانی ١٦ ی ئۆکتۆبەری ٢٠١٧ ئاوارەبوون.\nلای خۆیەوە شاندەکە دڵخۆشی و گەشبینی خۆی بە ئەنجامی ئەو سەردانە دەربڕی، بەتایبەت بۆگۆڕینەوەی بیروڕا وگفتوگۆ بە ئامانجی ھاوکاری و بەردەوامی پەیوەندی ولێکتێگەیشتن، تێگەیشتنی جێگری سەرۆکی ئەنجوومەنی نوێنەران بۆ رەوشی تایبەت وھەستیاری شارۆچکەی دووز خورماتوو، بە بوونی پێکھاتە ونەتەوەی جیاواز، بەتایبەت کە ناوچەکە رووبەڕووی رووداو وکێشەی گەورە بووەوە.\nشاندەکە دیارترین ئاستەنگەکان و کێشەکانی رۆژانەی خستەروو، داواشیان لە جێگری سەرۆکی ئەنجوومەنی نوێنەران کرد داواکانی خەڵکی قەزاکە بە پێکھاتە جیاوازەکانەوە بگەیەنێتە ئەنجوومەنی نوێنەران، لە یاداشتێکی فەرمیدا داواکان بخاتەروو و بە وردی رەوش ونەھامەتی خەڵکی قەزاکە باس بکات.


لیژنه‌ى ته‌ندروستى و ژینگه | پەرلەمانی کوردستان - عێراق\nلێژنه‌ی كاروباری ته‌ندروستی چه‌ند پرسێك تاووتوێ ده‌كات\nبه‌مه‌به‌ستی تاووتوێكردنی چه‌ند پرسێكی په‌یوه‌ست به كاری لێژنه‌كه، نیوه‌ڕۆی ئه‌مڕۆ سێشه‌ممه ٢٠٢٢/٥/١٧، لێژنه‌ی كاروباری ته‌ندروستی و ژینگه و مافی به‌كاربه‌ر، به‌سه‌رپه‌رشتیی...\nسێشەممە, 17 ئایار 2022 13:39\nپه‌یامی لێژنه‌ی كاروبارى ته‌ندروستیی په‌رله‌مانی كوردستان له ڕۆژی جیهانیی په‌رستاراندا\nپێنجشەممە, 12 ئایار 2022 16:46\nله‌ژێر چاودێریی د. هێمن هه‌ورامی\nپێشانگه‌یه‌كی فۆتۆگرافى به‌بۆنه‌ی ڕۆژی جیهانیی په‌رستاران له په‌رله‌مان كرایه‌وه\nسه‌عات ١١ى پێشنیوڕۆی ئه‌مڕۆ چوارشه‌ممه ٢٠٢٢/٥/١١، لەژێر چاودێریی د. هێمن هه‌ورامی، جێگرى سه‌رۆكی پەرلەمانی کوردستان، لێژنه‌ی...\nچوارشەممە, 11 ئایار 2022 12:56\nجێگری سەرۆکی پەرلەمان , هه‌واڵى لێژنه‌كان , لیژنه‌ى ته‌ندروستى و ژینگه\nبه‌مه‌به‌ستی تاووتوێكردنی چه‌ند پرسێكی گرنگی په‌یوه‌ست به‌كاری لێژنه‌كه، نیوه‌ڕۆی ئه‌مڕۆ سێشه‌ممه ٢٠٢٢/٤/١٩، لێژنه‌ی كاروباری ته‌ندروستی و ژینگه و مافی به‌كاربه‌ر، به‌سه‌رپه‌رشتیی...\nلێژنه‌ی كاروباری ته‌ندروستی و ژینگه و مافی به‌كاربه‌ر به‌دواداچوون بۆ نرخی خۆراك و كوالیتییه‌كه‌ی ده‌كات\nبه‌مه‌به‌ستی تاووتوێكردنی چه‌ند پرسێكی گرنگی په‌یوه‌ست به كاری لێژنه‌كه، نیوه‌ڕۆی ئه‌مڕۆ سێشه‌ممه ٢٠٢٢/٣/٢٩، لێژنه‌ی كاروباری ته‌ندروستی و ژینگه و مافی به‌كاربه‌ر، به‌سه‌رپه‌رشتیی...\nسێشەممە, 29 ئازار 2022 15:54\nلێژنەی كاروبارى تەندروستی چه‌ند پێشنیازه‌یاسایه‌ك تاووتوێ ده‌كات\nبه‌مه‌به‌ستی گفتوگۆكردن و تاووتوێكردنی چەند پێشنیازەیاسایەك و بەدواداچوون بۆ چەند پرسێكی په‌یوه‌ست به كارى لێژنه‌كه، پێشنیوەڕۆی ئەمڕۆ دووشەممە ٢٠٢٢/٣/٧، لێژنەی كاروباری تەندروستی و ژینگە و مافی بەكاربەر، بەسەرپەرشتیی...\nدووشەممە, 07 ئازار 2022 16:56\nلیژنه‌ی كاروباری ته‌ندروستی كۆبوونه‌وه‌ی ئاسایی خۆی ئه‌نجامدا\nنیوه‌ڕۆی ئه‌مڕۆ دووشه‌ممه ٢٠٢٢/١/١٧، لیژنه‌ی كاروباری ته‌ندروستی و ژینگه و مافی به‌كاربه‌ر به‌سه‌رپه‌رشتی د.سەباح زێباری سه‌رۆكی لیژنه و به ئاماده‌بوونی بڕیارده‌ر و ئه‌ندامان..\nدووشەممە, 17 کانوونی دووەم 2022 00:15\nلێژنه‌ی كاروباری ته‌ندروستی له‌گه‌ڵ سه‌ندیكای كارمه‌ندانی ته‌ندروستی كۆبووه‌وه\nبه‌مه‌به‌ستی پێشكه‌شكردنی هه‌مواری یاسای ژماره ٩ی ساڵی ١٩٩٩، نیوه‌ڕۆی ئه‌مڕۆ سێشه‌ممه ٢٠٢١/١٢/١٤، ده‌سته‌ی باڵای سه‌ندیكای كارمه‌ندانی ته‌ندروستی سه‌ردانی لێژنه‌ی كاروباری ته‌ندروستی و ژینگه و مافی به‌كاربه‌ری په‌رله‌مانى كوردستانى كرد و له‌لایه‌ن...\nسێشەممە, 14 کانونی یەکەم 2021 15:43\nلیژنه‌ی كاروباری ته‌ندروستی له‌گه‌ڵ سه‌رۆكی ده‌سته‌ی پاراستن و چاككردنی ژینگه كۆبوونه‌وه\nبه‌مه‌به‌ستی گفتوگۆ كردن له‌سه‌ر دۆخی ژینگه‌ی هه‌رێمی كوردستان، نیوه‌ڕۆی ئه‌مڕۆ دوو شه‌ممه٢٠٢١/١٢/٦، ئه‌ندازیار عبدالرحمن صدیق سه‌رۆكی ده‌سته‌ی پاراستن..\nدووشەممە, 06 کانونی یەکەم 2021 02:45\nلیژنه‌ی ته‌ندروستیی په‌رله‌مان و وه‌زیری ته‌ندروستی چه‌ند پرسێكی گرنگ تاووتوێ ده‌كه‌ن\nبه‌مه‌به‌ستی تاووتوێكردنی چه‌ند پرسێكی گرنكی په‌یوه‌ندیدار به كاروباری وه‌زاره‌تی ته‌ندروستی، نیوه‌ڕۆی ئه‌مڕۆ پێنجشەممە ٢٠٢١/١١/٤، لیژنه‌ی كاروباری ته‌ندروستی و ژینگه و مافی به‌كار، به‌سه‌رپه‌رشتیی...\nپێنجشەممە, 04 تشرینی دووەم 2021 17:35\nلیژنه‌ى ته‌ندروستى و ژینگه


جاوید ڕەحمان: نەتەوەکان لە ئێراندا بەهۆی چالاکیی ئاشتیخوازانەوە دەسبەسەر دەکرێن\n11:36 - 2 خەزەڵوەر 2719\nکوردستان میدیا: ڕێپۆرتێری تایبەتی ڕێکخراوی نەتەوە یەکگرتووەکان لە کاروباری مافی مرۆڤ لە ئێران، لە نوێترین ڕاپۆرتی خۆیدا سەبارەت بە دۆخی نەتەوەکان، کەمایەتییەکان، سەرکوتی کرێکاران و دژبەرانی حیجابی زۆرەملێ، نیگەرانیی خۆی دەربڕیوە.\nڕۆژی چوارشەممە، ١ی خەزەڵوەر، ''جاوید ڕەحمان''، ڕێپۆرتێری تایبەتی ڕێکخراوی نەتەوە یەکگرتووەکان لە کاروباری مافی مرۆڤ لە ئێران، لە ڕاپۆرتێکدا وتوویەتی: "نەتەوەکان و کەمایەتییە ئایینییەکان لە ئێراندا، بۆ ئەوەی کە بە مافەکانی خۆیان بگەن لەگەڵ بەرهەڵەستی جیددی بەرەوڕوون".\nلەم ڕاپۆرتەدا هاتووە: "نەتەوەکان و کەمایەتییە ئایینییەکان لە ئێراندا بەهۆی چالاکیی ئاشتیخوازانەوە بۆ گەیشتن بە مافەکانیان، دەسبەسەر و زیندانی دەکرێن".\n"جاوید ڕەحمان"، ڕاپۆرتی خۆی سەبارەت بە دۆخی مافی مرۆڤ لە ئێراندا داوەتە دەست کۆمیتەیەکی کۆڕی گشتیی ڕێکخراوی نەتەوە یەکگرتووەکان.\nناوبراو وتوویەتی کە ساڵی ڕابردوو لانیکەم ٧ کەس کە تەمەنیان ژێر ١٨ ساڵە و ئەمسالیش ٢ مێرمنداڵ لەسێدارە دراون.\nناوبراو باسی لەوە کردووە کە زانیارییەکی باوەڕپێکراوی لەبەر دەستدایە کە لانیکەم ٩٠ مێرمنداڵی ژێر تەمەن ١٨ ساڵ لە ئێراندا چاوەڕوانی حوکمی ئێعدامن.\nدەسبەسەرکردنی ٨ پارێزەر لە مانگی خەرمانانی ٩٧ـەوە هەتا پووشپەڕی ٩٨، سەرکوتی چالاکانی دژبەری حیجابی زۆرەملێ و سەرکوتی کرێکاران، لەم ڕاپۆرتەدا خراوەتە بەر باس.\nهاوکات، ''محەممەد حەسەنی نژاد''، نوێنەری ڕێژیمی ئێران لە دانیشتنی کۆمیتەی سێهەمی کۆڕی گشتیی ڕێکخراوی نەتەوە یەکگرتووەکان، لەم ڕاپۆرتەی "جاوید ڕەحمان" ڕەخنەی گرتووە و وتوویەتی: "ئەم ڕاپۆرتە و ئەم شانۆ دوپاتکراوانە هیچ پەیوەندییەکی بە دۆخی مافی مرۆڤەوە نییە و پرسی ئێران هیچ کات بە هۆکاری مافی مرۆڤییەوە لەم کۆمیتەیەدا نەهاتووەتە بەر باس".\nهەروەها، نوێنەری ڕێژیمی ئێران لە کاردانەوەیەکدا سەبارەت بە نەتەوەکانی ئێران و کەماییەتییە ئایینییەکان بە شێوەیەکی چەواشەکارانە وتوویەتی: "هەزاران ساڵە ئێرانییەکان لە ئارامی و هاوئاهەنگیدا پێکەوە ژیانیان هەبووە".\nئەوە لە حاڵێکدا کە گەلانی ئێران و کەمایەتییە ئایینییەکان لە لایەن نەتەوەی باڵادەستەوە بە هەموو شێوازێک سەرکوت دەکرێن و لە سەرەتاییترین مافەکانیان بێبەری کراون.


ئافرەتەكانی ناو داعش لە سوریا , هاوكاری كردن و چەوساندنەوە و هەڵاتن\n(1,120) جار بینراوە\nوەرگێرانی لە ئینگلیزیەوە :لاوین بورهان\nئەوس تەمەنی ٢٥ساڵە هاولاَتیەكی خەڵكی رەقەی سوریایەو ئەندامی پێشوی لیوای خەنساْ كەكاری پۆلیسی ڕەوشتی ئافرەتانە لەدەوڵەتی ئیسلامی. مێردی یەكەمی موجاهید بووە لەنێو داعشدا، كە لە ئوَپەراسیۆنێكی خۆكوژیدا مرد و بەزوَر ناچار كرا شوو بە كەسێكی دیكە بكاتەوە..\nدوعا ماوەی دوو مانگ بوو كە كاری بۆ لیوای خەنساْ دەكرد ،لە بەشی ڕەوشتی ژنان لەناو دەوڵەتی ئیسلامی داعش. كاتیك هاورێكانی هێنران بو ئەوەی جەڵد بكرێن.ئەو هەردوئافرەتەكەی دەناسی و دایك و كچ بوون لەلایەن پولیسەوەگیرابوون.\nكاتیك دایكەكە دوعای بینی رایكردە بەرپێی وپاڕایەوە كەهاوسۆزی نیشان بدات. ژورەكە بۆنی خنكاوی لێدەهات و دوعاش ناچار بوو كە كارەكەی ئەنجام بدات.\nدوعا ووتی " عەباكانیان زور تەسك بوو، من پێم ووت كەهەڵەی خۆیەتی" بە پۆشاكی هەڵەوە هاتونەتە دەرەوە " ئەوانیش بەدڵیان نەبووە، دوعا لە دواوە دانیشتووە تەنها سەیری كردوون كاتێك كە ئەفسەرەكان بردویانن بۆ ژورەكەی دواوە بۆئەوەی جەڵدبكرین. كە نیقابەكانیان لابردوون ئارایشتیان پێوە بوو، سزاكەیان ٢٠ جەڵد بۆپۆشینی عەباكەو ٥ بۆ كردنی ئارایشت و٥ جەڵدیش بۆ بێ گوێیكردن لەكاتی گرتن و سزادانیاندا.\nدەنگی گریانەكانیان خیرا بەرز بویەوە، دوعا سەیری سەقفەكەی دەكرد و قورگی پڕ ببوو. لەو ماوە كەمەی كە دوعا چوبوە ناو ریزەكانیانەوە لە ڕەقە لەباكوری سوریا هێزی ڕەوشت رۆژ بە رۆژ توندو تیژتر دەبوون. پۆشینی نیقاب و عەبا هێشتا كارێكی تازەبوو بۆ زۆرێك لەژنەكانی ئەوێ لەو كاتەوەی كە جیهادیەكان دەستیان بەسەر شارەكە دا گرتبوو. لەسەرەتادا لیواكە دە یانگوت بوار بە كۆمەڵگا دەدەین تا ڕابێن , ئەوكات سزای جل و بەرگ كەم بوو.\nدوای ئەوەی كەپێشێلكاران زۆرتر دەبوون رۆژانە هەڵسوكەوتیان گۆڕی كاتی نەرم و نیانی كۆتای پێهات و كاتی جەڵد كردن هات،ئیدی هاورێكانی خۆی بەر سزاكە دەكەوتن.\nدوای ئەو ڕوداوە دایك و كچەكەچوبونەماڵی دایك وباوكی دوعاو تورەبوونی خویان لە دوعاو دەوڵەتی ئیسلامی دەربڕیبوو.\nدوعا ووتی ئەوان وتویانە"ئەوان رقیان لەدەوڵەتی ئیسلامییەو هیواخواست بوون كە هەرگیز نەهاتنایە".ئەو دانی بەوەدا نابوو كەوەك ئەندامێكی تازەی ناو لیواكە هیچ دەسەلاَتێكی نیە.\n"یادگاری چەند ساڵەی ئاهەنگە هـاوبەشەكان و كوبونەوەمان پێكەوە بۆگەشت كردن و هاورێیەتیمان كۆتای پێهات دوای ئەو رۆژە ئەوانیش ڕقیان لیم بۆیەوە و هەرگیز نەهاتنەوە"\nپورزایەكی دوعا هەروەك دوعا كاری بۆ لیواكە دەكرد. دوای ماوەیەكی كەم لەلێدانی هاورێكانی دوعا پیاوێكی بەسالاَچوی لەچوار ڕیانێكدا بینیبوو كەلەلایەن هێزەكانەوە لێی دەدرا كەتەمەنی لە٧٠ سالاَندا دەبوو سەری سپی ببوو،بیسترا بوو كەوتەی ناشرینی بەخودا وتبوو. دوای ئەوەی كەخەڵكی لێی كۆبونەوەچەكدارەكان ڕایان كێشا بەرەو چوار ڕیانێك و پاش ئەوەی كردیانە سەر ئەژنۆ جەڵدیان كرد.\nئەوس ووتی كەپیاوەكە بەدریژای كات دەگریاو ووتی كەشانسی هەبووە قسەی بەپێغەمبەر نەوتووەو بەخودای وتووە، چونكە خوا بەسۆزەو لێی خۆش دەبێت، بەلاَم گەر بەپێغەمبەری بوتبایە دەیان كوشت.\nئەمڕۆ ئەوسی ٢٥ساڵ و دوعای ٢٠ ساڵ لە باشوری توركیا لەشارێكی بچوكدا دەژین دوای هەڵاتن لەموجاهیدو سەرۆكەكانیان. لەوێ لەگەڵ ئەسمای ٢٢ساڵ یەكیان ناسیوەكە ئەویش هەڵاتووەو شەڵتەرێكیان لەناو كومەڵگەی ئاوارە سوریەكان دۆزیوەتەوە و لەوێ نیشتەجێن.\nڕقە بە پایتەختی دەوڵەتی ئیسلامی ناسراوە، چەندەها هێرشی ئاسمانی لەلایەن ولاَتانەوە دەكرێتە سەر بۆ توڵەكردنەوە لە هێرشە تیرۆرستیەكان و بووە بەگۆڕەپانی هێرشی چەكداران. بەلاَم ئەوسێژنەی كەخەڵكی ئەو شارە بوون و هەر لەمنداڵیەوە لەوێ گەورە بوون بەشارێكی تەواو جیاواز باسی دەكەن كەژیان تەواو جیاواز بووە لەو شارەپَیش هاتنی چەكداران.\nهەرسێكیان خۆیان وەك ژنێكی نمونەی ئەو شارە باس دەكرد. ئەوس زیاتر بەهولیودو دوعا زیاتر بەكچی بۆلیوود دەچوو.ئەوس سەر بە خێزانیكی ناوەند بوو، ئەدەبیاتی ئینگلیزی لە زانكۆی فورات خوێندبوو، كەسێ سەعات ڕێبوو بەپاس لەحەسەكەوە.سەرسام بوو بەڕۆمانی ئاگاساكریستی و كتیبەكانی دان براون كە" قەسری دیجیتالی" خۆشترینە لای.\nباوكی دوعا باخە وانەو دەست كەوتنی پارەگرانتر بوو لەوكات دا. بەڵام ژیانی دوعا لەگەڵ پورزاكەیدا زۆر خۆش بوو ئەوان زۆریان ئارەزوو بەژیانی ناو شارەكەی خۆیان دە كرد. پیاسەی زۆریان بە رەو قەلعەی جەبر هەبوو پیكەوە باسی خواردنەوەی قاوەلەپاركی رەشیدو پردی رەقەكە بەشەوان روناكی شارەكەت لەویوە دەبینی كرد لەپارك و شوینی یاریكردنە كاندا لەناوەڕاستی شارەكە دۆندرمەو نێرگەلەی لێبوو كەبەدەوریدا كۆدەبوینەوە.\nدوعا" لە هاویندا خەڵكی تادرەنگ لە دەرەوە دەمانەوە بەشەوان چونكە بەرۆژ زۆر گەرم بوو"\nكچەكان وینەی ژیانی پیشوی ناو رەقەیان هیشتالە ناو موبایلەكانیاندا هەڵگرتبوو، دیمەنی كاتی ئاهەنگ و دەرچونی دەرەوەی شاریان. لەگالەریەكەی ئەوسدا وینەی ڕۆژانی سەربەحرو هاوریكانی بەجلی مەلەوەو سەماكانیان لەناو ئاوەكەدا تیابوو.\nئەسما تێڕوانینێكی گەشاوەی هەبوو ئافرەتێكی ڕووكراوەی تربوو كەبەشی كارگێڕی لەزانكوی فورات خویندبوو. دایكی بەڕەچەڵەك خەڵكی قاهیرەی پایتەخت بوو، ئەسما چەند ساڵێكی تەمەنی لەوێ بەسەربردبوو هاوڕێی هەبوو لەوێ دەچوو بۆكافتریاو مەلەوانگە. هەروەها خوَینەرێكی سەرسەخت بوو خوێنەری ڤیكتۆر هیوگۆ و ئەرنیست هیمیگوەی بوو،كەمیكیش بە ئینگلیزی دەدوا.\nهەرسیك لەم خانمانە لەوانەبوون كەژیانێكی سەربەخۆ ژیاون و بەئازادی تێكەڵی پیاوان بوون و پێكەوە لە كۆمەڵگەیەكی فرە ئایندا ژیاون .\nزۆرێك لەژنان لەوێ لەسەر ستایلی سپۆرت بوون و ئەژنۆ و مەچەكیان رووت كردوەو ئارایشتیان كردووە.زیاتر ئافرەتەموحافزەكان لەچك و عەبایان پۆشیوەو لەوێ ئافرەت بەزۆری رۆژانە دەچونەبەر خویندن و درەنگ بیریان لەهاوسە رگیری دەكردەوە. كچان و كوڕان بە ئارە زوی خۆیان هاوسە رگیریان دە كرد.\nكاتێك كەوەستانەوە دژی حوكمی بەشار ئەسەد هاتەكایەوەلەناو سوریادا لەساڵی ٢٠١١ ئەوكات دور بوو لەرەقەوە. كاتیك كەهەواڵەكان باسی هێرشەكانیان دەكرد زۆربەی لەشارەدورە دەستەكان بوو، وەك حومس.تەنانەت ئەوكاتەی كەئاوارەكان لەشوێنەكانی دیكەوەدەهاتن بۆرەقە گروپە گەنجەكانی كەدژی حوكمی بەشار ئەسەد كەمپینیان پێك هێنابوو لەپێش نوسرەكەئیستا دەوڵەتی ئیسلامیە،ژیان هێشتا ئاسای بوو.\nلەسەرەتای ٢٠١٤ دا هەموو شتێك گۆرا .دەوڵەتی ئیسلامی كۆنترۆڵی تەواوی ناوچەی رەقەی كردو كردیەسەنتەری قیادەی .\nدەوڵەتی ئیسلامی لەناو وڵاتاندا بە isis و isil خۆی ناساندوە. بەڵام لەناو رەقەدا خەڵكی بەتەنزیم واتەرێكخراو ناوی دەبەن.هەرزوو ئاشكرا بوو كەبارودۆخی ناوچەكەو ژیانی كۆمەڵانی خەڵكی ئەوێ وا بەستەی كو مەلەكەبوو، نەك تەنها خەڵكی رەقەبابەتی باسی كومەڵەی داعش بوو، بەڵكو بابەتی باسی سەرۆكەكانیان بوو لەعیراق، و لەشەو ڕۆژێكدا جێگەی خۆیان لەناو كومەڵگەدا كردەوە .لەوكاتەی كەهێزە دەرەكیەكان و كەسەخۆبەخشەكان خۆیان خزاندەناو شارەكەوەو هاتن بەدەم بانگە وازی جیهادەوە ئیتربوون بوەرینوینیكەری كۆمەڵگەشڵەقاوەكەوە. لەرەقەسوریەكان بوون بەهاوڵاتی دووەم .\nدوعاو ئەسماو ئەوس لەوانەبوون كەبەختیان هەبووە چانسی هاتنەناو گروپەكە بۆیان كراوەبوو.هەریەكەیان لەبەرامبەر ژیانیان خۆیان بۆكاركردن بۆ گروپەكەو شووكردن بەئەندامەكانی هەڵبژارد.\nهیچكامیان بەتەواوی نەچوبونەژێر باری ئایدۆلۆژیا توندەكەی داعشەوەتەنانەت دوای ئەوەی لەماڵەكانیان رایانكردو خۆیان شاردەوەو هێشتا بەلایانەوەزەحمەتەباس لەو گۆڕانكاریەبكەن كەبەسەریانداهاتوە و چۆن لەكەسێكی مۆدێرنەوە گۆڕاون بۆ هێزێكی ناوداعش بەناو هێزی رەوشتەوە.\nلەئێستادا هەریەك لەهەڵبژاردنەكان لەراست دەچوون ، رێگایەك بۆژیانێكی قبوڵ كراو، بەشوكردن بەچەكدارەكان بۆ هیواشكردنەوەی رێكخراوەكەو پاراستنی خێزانەكانیان ، چونەناو ڕیزەكانەوەبۆ بەدەست هێنانی كەمێك ئازادی جوڵەكردن بەناو شاردا، بەڵام هەر زوو هەموو ئیمتیازەكان بەرەو تۆقێنەری دەڕۆی و بەزەییان بەدراوسێكانیان دەهاتەوەو بەشێك لەهێزەكهە كەوتبونەداڕمانی ئەو كۆمەڵگەیەی كەخۆشیان دەویست. تەنها دوای چەند مانگێك لەئەندام بونیان زۆریان لێكراوەكەدوبارەو دوبارەشوو بەكەسانی نەناسراو بكەن و بەكاردەهێنران وەك دیلی كاتی بۆچەكدارە بیانیەكان كەتەنها كاریان توندوتیژی و ناشرینكردنی خودا بوو .\nهەریەكەیان گەیشتبونەئەو باوەڕەی كەچیتر ناتوانن لەناویاندابمێننەوەو بڕیاریان دابوو كەباشترین چارەسەر راكردنە وەك دوا چانسی ژیان بۆیان. دواتر چونەناو كۆچی بەكۆمەڵی سوریەكان وڵاتیان بەجێ هێشت بۆكەسانی نامۆبەوڵات كەهیچیان لەدڵدا نەبوو بۆسوریا.\nئەو رۆژەی كەئەبو محەمەد شەڕكەرێكی توركی لەناو رێكخراوەكەدا هاتەبەردەم ماڵی ئەوس بۆ داخوازی كردنی ئیتر ئەو رۆژەبووە هۆی خزانی ئەوس بۆناو كۆمەڵەكە.\nباوك و باپیری لەگەڵ ئەبوو محمد لەژوری دانیشتنەكەكۆبونەوەو پێیان گوتبوو جاری داهاتوو دەتوانیت ئەوس ببینیت گەر مارەییەكی باش پێیشكەش بكەیت.بەڵام ئەوس كەسێكی زۆر رۆمانسی بوو، زۆری فیلمی لیۆناردو دیكاپریۆی بینیبوو خەیاڵی جیاوازی هەبوو بۆ شوو كردن نەك شوو بكات بەكەسێك كەروخساری نەبینیوە.\nكاتێك كەچوو بۆبردنی قاوەكەلە پشت دەرگاكەوەخۆی چەماندەوەبۆئەوەی گەربەنیگایەكیش بێت پیاوەكەببینێت. ئەو دەنگێكی گڕو برژانگێكی هەڵگەڕاوەو چاوێكی بریقەداری هەبوو. لەكاتێكدا چاوەر ِێی ئەوەی دەكرد كەتەواو بن لەقسەكردن ئەو خەیاڵی لەو ژیانەی دەكردەوەكەلەگەڵ ئەو پیاوەدا بەسەری دەبات لەداهاتودا. ئەوكاتەی كەباوكی بانگی دەكرد بڕیاری دابوو كەبەبەڵێ جوابیان بداتەوەلەبەرخاتری خێزانەكەی.\nدوای مارەبڕینەكەسەری سوڕما بوو لەوەی كەزەواجەكەبوەتەراستی و كاریگەریش بوو .ئەبوو محمد ئارەزوی بەو دوو نیشانەیەدەكرد كەلەسەر لای چەپی ملی ئەوس هەبوو، ئەو بەخوشیەوەبەدەم سوبعەتەوەلاسای ئەوسی دەكردەوەكەچۆن ئەو وشەتوركیانەدەڵێتەوەكەفێر بووە.\nئەو زۆربەی كات شەوان نەدەهاتەوەماڵەوەو هەندێك جار شەوانە٣ بۆ ٤ شەو لەسەر یەك دەچوو بۆشەڕ بۆداعش. ئەوس بێزاری دەر دەبڕی كاتێك كەمێردەكەی دەگەڕایەوەو دەیگوت كەئەو ڕقی لەتەنیا ییەو مێردەكەی سوبعەتی بۆدەكردو داوای لێبوردنی دەكرد.\nئەوس هەوڵی خۆخافڵكردنی دەدا بەتێكەڵ بوون لەگەڵ ژنی چەكدارەكانی تردا، لەناویاندا ئەو هەستی بەباشی بەختی خۆی دەكرد كەهەندێكیان شویان بەپیاوی توندڕەو كردبوو.\nهەموو كەس لەبارەی فاتمەوەبیستبووی كەخۆی كوشتبوو، چونكە زۆری لێكرا بوو شوو بكات بەیەكێك لەچەكدارەكان، هەروەها كچێكی تونسیش هەبوو كەدراوسێیان بوو هەركات ناوی مێردەكەیان دەهێنا دەستی بەگریان دەكرد.هێشتائەوان هەرباشتر بوون لەكچەیەزیدیەكانی كەوەك دیل بەچەكدارەكانیتردەدران.\nئیتر وردەوردەژیانی ئەوس بەرەو ناخۆشی دەرۆیشت كەلەگەڵ كەسێكی ریش درێژی قژ درێژدا دەژیا، هیچشتیك نەبوو خۆی پێوەسەرقاڵ بكات تەنانەت كتێبێكی تازەش نەبوو، چونكەموجاهیدەكانی داعش كتێبخانەكان و شوێنەكەلەپورەكانیان پاك كردبوەوەلەكتێب.\nڕێكخراوەكەتاریكیەكی تەواوی كردبوەناو ژیانی هاوسەرێتیەوە.هەرچەندەئەوس ئارەزوی بەمنداڵ دەكرد، بەڵام مێردەكەی پێی وتبوو كەلەدەرمانخانەكان حەپی مەنع بكڕێت و بیخوات.كاتێك ئەوس زۆری كرد مێردەكەی پێی ووت كەفەرماندەكەی ئا گاداری كردونەتەوەكەنابێت ژنەكانیان دوگیان ببن. تازەباوكەكان كەمتر كاری خۆكوژیان پێدەكردن و كەمتر ئەو ئەركەیان پێدەسپێردرا.\nئەوەناخۆشترین كات بوو بۆئەوس كەتێگەیشت كەكۆمەڵەكەلایەنی سێهەمی هاوسەرگیریەكەیانەو هیچ هیوایەك نیە تەنانەت رێكخراوەكەلەژوری نوستنەكەشدا كاریگەری هەیە، لەسەرەتادا زۆر باسم دەكردو پێدا گیریم دەكرد، بەڵام ئەمەبێزاری دەكرد بۆیەمنیش كۆڵم دا".\nلەخێزانی دوعادا پارەهەموو كات كَیشەبووە. باوكی هێشتا كاری سەوزەفرۆشی دەكرد، بەڵام دوای ئەوەی كەزۆرَیك لەپاریزەرو پزیشكەكان كارەكانیان لەدەست دابوو دەستیان بەهەمان كار كردبوو ئەمەش كاری كردبوەسەر باوكی. رێكخراوەكەزۆرتر باجیان دەسەندو ئەمەش كاری كردبوەسەر داهاتی ماڵەكە. لەمانگی دوو دا كاتیك پیاوێك كەخەڵكی سعودیەبوو هاتەداوای دوعاو باوكی زۆری لێكرد كەشوی پێبكات.\nئەبوسوهەیل جیزراوی لەخێزانێكی خانەدانی سعودیەبوو پەیمانیدا كەژیانی دوعا بگۆڕێت، بەناچاری لەكۆتایداڕازی بوو. یەكەم جارلە رۆژی هاوسەر گیریەكەیاندا بینی كاتێك كەئاڵتونی بۆخێزانەكەی هێنا بوو. دوعا ئەوەی كەبینی بەدڵی بوو،ئەبوسوهەیل پیاوێكی سپی بوو كەتەنكەڕیشێكی پێوەبوو، رێك و باریك و كاریزمایەكی هەبوو كەبەئاسانی خەندەی دەخستەسەر لێوی دوعا.\nلەباڵەخانەیەكی گەورەی مۆدێرنی نیشتەجێ كرد كەهەموو ژورەكانی ساردو گەرم كەرەوەی تێدا بوو چێشتخانەیەكی گەورەی هەبوو. دوعا شانازی دەكردو پیشانی هاورێكانی دەدا كەئەو لەكوێدادەژی ، ماڵەكەی ببوو بەشوێنی كۆبونەوەی ژنی چەكدارەكانیتر، سوریەكانی وەك ئەوس كەشوی بەتوركێك كردبوو . هەموو بەیانیەك خزمەت كارەكانی دەناردو گۆشت وسەوزەی بۆدەكڕین و لەبەردەم دەرگا كەبەجێی دەهێشت.\nئێواران هەردوكیان لەسەر سفرەكۆ دەبونەوەو ئەبوسوهەیل وەسفی نانەكەی دەكرد بەتایبەت كەكەبسەی بۆئامادەدەكرد كەبرنج و گۆشت و هێلكەبوو. ئەو گوێی بەو تاتۆیەنەدەدا كەلەسەر دەستی هەبوو هەرچەندە لەئیسلامدارێگە پێنەدراوە.\n" ئەو ژیانمی بەتەواوی گۆڕی ، وای لێكردم كەخۆشم بوێت."\nلەكاتێكدا دوعاو ئەوس كەمێك روناكی چوبوەناوژیانیانەوە،ژورەكەی ئەسما لەرەقەتاریك و تەنگ بوو. پەردەكانی بەداخراوی دەهێشتەوەو پەنجەرەكەی دادەخست بۆئەوەی كەس نەزانێت كەلەژورەوەتیڤی هەیە. دەنگی تیڤی و رادیۆ و گۆرانیەكانی تاتوانای هەبوایەبەكزی دەهێشتەو.\nتەنانەت خۆشاردنەوەش دادی نەدەدا چونكەكارەبا نەبوو رۆژی واهەبوو ٣ بۆ ٤ سه عات كارەبا دەهاتەوە.بەدڵنیایشەوەنەیدەتوانی بچێت بۆ ئارایشتگا تاكاتەكانی پڕ بكاتەوە.\nرێكخراوەكەرێگەی بەبەكار هێنانی ئینتەرنێت نەدەدا تەنها بۆئەو كارانەنەبێت كەبۆ رێكخراوەكەدەكرا، بۆیە هەستی دەكرد كەبەتەواوی لەدنیا دور كەوتوە تەوە.\nلەشوباتی ٢٠١٤ دا دوومانگ دوای هاوسەرگیریەكەی ئەوس بڕیاریدا بچێتەناو لیوای خەنسا كاتێك بۆی دەركەوت ناتوانێت هانی میردەكەی بدات منداڵیان بێت.دوعاش لەهەمان كاتدا چوەتەناوڕیزەكانەوە، پێكەوەدەستیان بەمەشقی سەربازی و ئاینی كردوە.\nهەر دوو پورزاكەدڵنیا نەبون لەوەی كەبچنەناویانەوەن یاخودنا، بەڵام ئەوان لەكۆتایدا هەرشویان بەچەكدارەكان كردبوو،كاركردن بۆڕیكخراوەكەچانسێك بوو بۆئەوەی كەهاوشانی پیاوەكانیان كاربكەن بەپێی كاتیش لیواكەوردەوردەبڵاو دەبوەوە.\nكۆمەڵێك لەخزمانی ئەسما دەستیان بەكار كردن كردبوو بۆ گروپەكە بەچەندین ڕێگاو ئەویش بەوردی ئاگاداری خۆی ببوو تاكانونی دووەمی ٣٠١٤ چووەناویانەوە. خێزانەكەشی هەركاریان بۆ ریكخراوەكەدەكرد بۆیەئەوەباشترین رێگە چارەبوو.\nئەسما ووتی "بۆمن بابەتەكە پارەو دەسەڵات بوو، بەزۆریش دەسەڵات لەبەر ئەوەی كەخزمەكانم هەمویان چوبونەناوریزەكانەوەبۆمن شتیكی وانە گۆڕا تەنها ئەوەنەبێت كەدەسەڵاتم هەبوو"\nهەرچەندەژنەكان هەوڵی ئەوەیان دەداكەگوێڕایەڵی گروپەكەبن، بەڵام بەدڵنیاییەوەنەیان دەتوانی لەوەرزگاریان ببێ كەریكخراوەكەكۆمەڵەیەكی كوشتاری بوو هەموو سوریاش ببوو بەشوێنێك بۆمردن.\nئەوس و دوعا شەوانەگوێیان لەبیانوەكانی مێردەكانیان دەگرت كەبۆ كارەكانیان دەیان هێنایەوەو دواتر دەچونەجێگەوەلەگەڵیان. پێیان وابوو كەدەبێت دڕندەبن بۆئەوەی شارەكەبچوك بكەنەوەو زیانەكان كەم بكەنەوە.هێزەكانی بەشار ئەسەد ئامانجەكانیان خەڵكی مەدەنی دەگرتەوەو بەشەوان دەچونەسەرماڵان و مێردەكانیان لەبەر چاوی ژنەكانیان دەكوشتن، بۆیەئەمانیش چارەی دیكەیان نەبوجگەلەوەڵام دانەوەبەهەمان شێوازی دڕندانە.\nهەرسێ ژنەكەدەورەی راهێنانیان بینیبو بۆئەوەی بچنەناولیواكەوە. ٥٠ ژن بەتوندی دەورەیەكی ١٥ روژیان لەسەر چەكداری بینیبوو كەڕۆژانە٨ سه عات راهێنانیان دەكرد.فێركرابوون كەچۆن چەك بگرن و پاكی بكەنەوەو بیتەقێنن، بەڵام ئەو ژنانەی كەلەدەرەوەی سوریاوەهاتبوون فێری چۆنیەتی بەكارهێنانی كڵاشینكۆف دەكران.\nوانەئاینیەكان لەلایەن جەزائیری و مەغریبیەكان دەوترانەوەو تەركیزیان لەسەر بنەماكانی ئیسلام دەكرد.دوعا دڵی بەوەخۆش بوو چونكە پێی وابوو كەزۆری لەسەر بنەماكانی ئیسلامنەدەزانی پێش هاتنی ئەمان.\nلەمارتی ٢٠١٤ دا ئەوس و دوعا روژانەبەناو شاردا دەگەڕان بەسەیارەیەكی كیای رەساسی و ژنەكان لەزۆربەی وڵاتانەوەبون كەتیكەڵ بوون لەفەرەنسی و تونسی و بەریتانی و سعودی.\nریكخراوەكەمەرسومێكی دیاری كراوی هەبوو كەبیانیەكانیان لەگەڵ هاونیشتمانەكاندا تێكەڵ نەدەكرد.ئەوان دەیان گووت ئەوەكارێكی مەترسیدارەو ناكرێت تێكەڵ بكرێن، چونكەلەروی داهاتەوەجیاواز بون.\nبارودۆخی رەقەزیاتر بەرەو توندو تیژی دەچوو .دوعا راشكاوانەباسی لەوەكرد كەئەو رازی بووەبەبارو دۆخەكەو چێژی دەبینی لەگەڵ مێردەسعودیەكەیدا لەوانی دیكەچونكەئەوان دەوڵەمەندبوون مێردەكەی دەسەڵاتی هەبووە لەناو داعشدا.\n" ئێمەوەك ژن پەیوەست بووین بەبارودۆخی مێردەكانمانەوە"هەر لەسەرەتادا بۆچەكدارەكان ئاشكرابوو كەپارەو سەیارەو ماڵ و خانوو دابین كرابوو لەلایەن هاوڵاتی شارەكەوە.\nدواتر دەر كەوت كەژنەبیانیەكان ئازادی جوڵەكردنیان لەئێمەزیاتربوو ئەوان پارەی نەخوشخانەیان نەدەداو لەسەرەی ناندابازیان دەدایەپێشەوەو تەنانەت نێتی سەربەخۆیان هەبوو ئەوان چەندین تۆڕی جیاوازیان هەبوو لەتویتەر.\nئەسما ناڕەزای دەربڕی ووتی "ژنەبیانیەكان هەرچیان بویستایەدەیانكرد هەر كوێیان بویستایەدەچون بۆی"\nئەوس ووتی" ئەوان نازدار بوون تەنانەت كچەگەنجەكانیشیان لەئێمەدەسەڵاتیان زیاتر بوو"\nدوعا ڕێگری كرد لەگلەییەكان ووتی "لەوانەیەلەبەر ئەوە بوبێ كەئەوان دەبوایەوڵاتەكەیان جێبهێڵن تا بێنەئێرە"\nئەوس " ئێمەنەمان دەتوانی هیچبڵێین نەمان دەتوانی پرسیاریش لەهۆكارەكەی بكەین"\nرێكخراوەكەهیچ دەرچەیەكی تیانەبوو لەتوندو تیژی ژنەكان دەدران بەشوو بەچەكدارەكان بەبێ ئەوەی هیچ شتێك لەناسنامەی كەسەكەبزانن. تەنانەت خەلیفەخۆی، ئەبو بەكر بەغدادی هەرگیز له هیچ شوێنێك نەدەبینرا تەنها وەك تارماییەك دەمانبیست.\nرۆڵی ئەسما هێنانی ژنەبیانیەكان بوولەسەر سنورو هێنانیان بۆناو وڵات لەسەر سنوری توركیا بەشەو كەزانینی زمانی ئینگلزی هاوكاری بوو لەوەی كەكەسێكی گونجاوبێت بۆئەمكارە ئەولەگەڵ وەرگێڕێك وشۆفێرێك دوو بۆ سێ ژن لەلیواكەدا دەچوون بۆئەم كارە بەرێگای خێرادا دەچوون.\nزۆرێك لەژنەكان لەئەو روپاوەدەهاتن. شەوێك ئەسماو گروپپەكەی ٣ كچی بەریتانییان هێنا كەجل و بەرگی روژئاواییان لەبەردا بوو، بەڵام قژیان داپوشیبوو" ئەوان زۆر دڵ خۆش بوون بەگەیشتنیان و هەر پیێدەكەنین ،باریك و گەنج بوون"\nتاشوێنی نیشتەجێبونیان لەگەڵیان بوین و یارمەتیماندان كەدابمەزرێن.هەروەك هەموو جارێك كەژنەبیانیەكانی دەبرد هەرگیز نەیدەبینینەوە. هەموو جارێك دوای ئەوەی كەروخساریان دادەپۆشی و لەنێت دەر دەكەوتن دەیبینینەوەو خۆیان وەك خوَیندكار دەناساند و دەیانگوت كەوەك خۆبەخش هاتون و كاربۆ گروپە كەدەكەن.\nئەسما هەرلەدودڵیدابوو لەو بڕیارەی كەدابوی و لەو ژیانەی كەروژ بەروژ ژیانی داگیر دەكرد.\nلەپێیشدا ئەسما خۆشەویستی هەبوولەكۆلێژ. پەیوەندیەكەیان ئاڵۆزبوو ئەوهەرداوای دەكردكەخۆی داپۆشێت و لەچك بكات، بەڵام ئەسما ڕەتی كردوەتەوەكەئەو بەجل و بەرگدا بڕیاری لەسەر بدات ئەمەپێش ئەوەبوو داعش بێت. دوای ئەوەی كەداعش هاتن كورەكەبەرەو ئوردن چوبوو بۆتەواو كردنی خوێندن.\nئێستا ئەسما لەچك دەپۆشێت و زۆریش لەژنانی دیكەدەكات كەبیپۆشن، بەڵام بەشەو گوێی لەگروپەمیوزیكەرۆكەكان دەگرت.\nرۆژێكی بەهاری ٢٠١٤ژنەئەندامەكانی ناولیواكەی دوعاچوون بۆسەیركردنی ژنێك كەبریاڕ بوو ڕەجم بكرێت لەچوار ریانێكدا، بەڵام دوعا ڕەتی كردبوەوەكەبڕوات لەگەڵیان چونكەئەو وتبوی بەپێی ئیسلام ئەم ژنەهەر كارێكی كردبێت دەبێت ٤ شایەت حاڵ هەبێت ئینجاسزابدرێت.\nلەماوەی چەند كاژمێرێكدا قسەیەك بڵاو بۆیەوەكەژنێك بینراوە كەنوسراوێكی بەدەستەوەبوەو تیایدا نوسراوە" بروخێ نیزام".\nئەوكات بەهاربوو دارەكان دەبینران و ببوو بەشتێكی ئاسای كاتێك كەلەسەری چەكدارەكانت دەبینی هەڵواسرابون لەنزیك تاوەری كاتژمێرەكەوە زۆربەی ئەو كەسانەی لەرەقەمابونەوەو دەژیان یا لەترسا یاخی نەببون وەیان هەر نەیاندەویست یاخی ببن.\nپورزاكان دەیانویست زاڵ ببن بەسەر ترسەكەیاندا ئێمەناكوژرێین، چونكەئێمەلایەنی كەم هاتوینەتەناو رێكخراوەكەوە.\nدوعا" چەندین سەرمان دەبینی لەجەستەدەكرانەوە"\nئەوس بۆی راست كردەوەو ووتی " تۆتەنها سەرەبڕاوەكانت بنیوەنەك كەدەبڕدران"\n"بەهەرحاڵ لەئیسلامدا تێكدانی جەستەی مرۆڤ حەرامە"\nجەستەی وام دەبینی كەبۆماوەی چەندین حەفتەلەسەر جادەكان كەوتبوون\nئەسما بەباسكردنی ئەوەتێكچوو خێرا چووە سەر فەیسبوكەكەی لەناو مۆبایلەكەیدا.لەناو هەرسێ ژنەكەدا ئەوتاكەخانم بووكەگرنگی بەخوێندنەوەی هەواڵەكانی روژئاوا دەدائەو دەیزانی كەجیهان داعشیان بەروپێكی توندڕەو ناودەبردو ئەویش چۆن لەلایەن ئەمانەوەلەتەمەنی هەرزەكاریدا راوكراوە.\nلەناو لیواكەدا ژنان بەبەكار هێنانی دەسەڵاتی خۆیان دەستیان بەشەڕی بیئەقڵانەیان تۆڵە سەندنەوەی بێ بنەما كردبوو.\nئەوس ووتی " ئەو كچانەی كەشەڕیان دەكرد دەچون بۆرێكخراوەكەو شكاتیان دەكردو دوژمنەكانیان تاوانبار دەكرد".\n" تەنانەت ئەگەر هیچیشیان نەكردایەبانگدەكران بۆبنكەی گشتی"\nكارەكانیان ترسیان كردبوەناو دڵی دراوسێكانیانەوەبەجۆرێك تاكو ڕادەی مەرگ دەترسان. چونكەهەموی درۆ بوو ئەوەش تاكەباوەڕی واقعی بوو.\nئەوس" زۆرجار ژنانم دەبینی خەندەیان بۆدەكردم كاتێك كەبینیان من چومەتەڕیزی داعشەوە،بەڵام دەمزانی لەڕاستیداوانەبوون، چونكەخۆشم پێش ئەوەی بچمەناویانەوەگەر كچێكم بناسیایەكەچوەتەڕیزی ئەوان بێ ئومێد دەبووم لێی".\nوەك مێردەكەی ئەوس مێردەكەی دوعاش ئارەزوی بەمنداڵ نەدەكرد، بەڵام دوعا پەلەی نەبوو زۆریشی نەدەكردكە منداڵیان ببێت.\nهەفتەیەكی مانگی تەموزی ٢٠١٤ سێ شەو لەسەر یەك نەهاتەوە. لەڕوژی چوارەمدا گروپێكی چەكداران هاتن لەدەرگایان داو پێیان ووت كەئەبو سوهەیل لەسەر سنوری توركیا لەكاتی شەڕكردندا خۆی تەقاندۆتەوەبەسوپای سوریادا.\nدوعا روخا كەپێی وترا ئەبوو سوهەیل خۆی داوای ئەوەی كردوەكاتێك فەرماندەكەداواكاری پرۆسەیەكی خۆكوژی كردوە.مێردەكەی هەرگیز باسی بەرنامەیەكی ئاوهای نەكردبوو ، ئەو كەوت بەعەرزداو دەلەرزی لەبەردەم پێی چەكدارەكاندا.\nدەیویست بەوەبڕوا بهێنێت كەشەرەف مەندیەببێت بەژنی شەهیدێك، بەڵام دوای چەند ڕۆژێك بۆی دەركەوت كەمێردەكەی خۆی بەچەكدارانی سوپای سوریادا نەتەقاندۆتەوەبە، ڵكو بەگروپێكی تردا خۆی تەقاندۆتەوە كەهەوڵی ڕكابەریان دەدا لەناوداعشداو ئەوانیش ویستویانەلەناوی ببەن.\nچەندین روژ گریام ئەو مردوە بەهۆكاری شەڕكردن لەگەڵ موسوڵمانانی دیكەدا.\nدوای ١٠ رۆژ لەمردنی مێردەكەی پیاوێك لەهەمان گروپی مێردەكەی دێتەماڵی وپێی دەڵێت كەبەتەنیا ناتوانێت بمێنێتەوەو دەبێت بەزوترین كات شوو بكاتەوە.\nدیسانەوەریكخراوەكەدەستكاری بنەماكانی ئیسلامی دەكردو یاساكانی خۆیان دەسەپاند بەسەریدا بەبێ ویستی خۆی لەئیسلامداكاتێك ژنێك مێردەكەی دەمرێت ژەكەمافی خۆیەتی ٣ مانگ چاوەڕێ بكات و شیوەن بكات و شوو نەكاتەوە بۆئەوەی تێكەڵی دروست نەبێت لەمنداڵدا، بەڵام دەوڵەتی ئیسلامی دەستكاری بنەمای خواوەندیشیان كردبوو.\nمن پێم ووت كەتۆباسی چی دەكەیت من هێشتا ناتوانم بوەستم لەگریان، من دڵم شكاوەو دەمەوێ سێ مانگەكەچاوەڕێ بكەم، بەڵام فەرماندەكەووتی كەتۆ ژنی كەسێكی ئاسای نیت تۆنابێت بیتاقەت بیت تۆژنی شەهیدیت، مێردەكەت خۆی داوای كردوەكەوببیت بەشەهید .\nئەوە ئەو كاتەبوو كەزۆر شكا.\nگروپەكەببوو بەهۆكاری بێوەژنی ئەو دەشیانویست دوبارەو دوبارەبیكەنەوەبەبێوەژن و بیكەن بەوەسیلەیەكی سەرقاڵ بوون بۆ چەكدارە خۆكوژەكان .هیچ چارەیەك نەمابوو تەنها ئەوەنەبێت كەژنەكان وەك وەسیلەیەك بەكار دەهێنران بۆتێركردنی ئارەزوی پیاوەكان و ئەمەش ببوو بەسەرەكیترین بنەما.\nدوعا "من هاوسەرگیریەكی باشم كردبوو پێشتر نەمدەویست كۆتاییم پێبێت لەگەڵكەسێكی دیكەداو ژیانێكی ناخۆشم هەبێت من دەمزانی كە چەندئەستەمەشوو بكەیت بەكەسێك و ئەویش خۆی بكوژێت و شەهیدببێت. باشترین شت ئەوەبوو كەتەنها هەستەكانم بشارمەوە" .\nئیتر بۆی دەركەوت كەباشترین شت ئەوەیەكەڕابكات هەرچەندەئەوەمانای ئەوەی دەبوو كەمالەكەی بەجێبهێڵێت .\nدوای ماوەیەكی كەم ئەوسیش بەهەمان شێوەی دوعا هەواڵی مردنی مێردەكەی بۆهات ،هیچ شیوەنێك و تەعزێیەكیان بۆنەگێڕا ئەوس توشی بێزاریەكی زۆر ببوو.\nئەوەندەشی پێنه چوو تابرینەكەی ساڕێژ ببَیت ریكخراوەكەهاتن و پێیان گوت كەدەبێت شوو بكاتەوەو مێردەكەی ئەو شەهیدەئیستاو وادیارە ئەو پێویستی بەژن نەماوەبۆیەخۆی تەقاندوەتەوە وادیارەئێستا پیاوێكی دیكەپێویستی پێیەتی ئەوان گوتیان"ئەم پیاوەهاوڕێی مێردەكەم بووە دەیەوێ من بپارێزێت و ئاگادارم بێت لەسەر شانی خۆی"\nئەو بەناچاری ڕازی بوو هەرچەندەهێشتا یەك مانگ بەسەر شەهیدبونی مێردەكەیدا تێپەڕببو چاوەڕێی سێ مانگەكەی نەكردبوو باری گوزەرانی لەگەڵ مێردەتازەكەیدا باش نەبوو ئەو كەمتریش لەئەبوو محەمەد دەهاتەوەماڵ و خەڵكی میسربوو .هەموو شتێكی ئەم جیاواز بوو لەمێردە كۆنەكەی شێوەی، كەسایەتی و تەنانەت سەرجێیشیان جیاواز بوو،، ئەوس ئەمەی بەخەمباری و بەتەنها وشەیەكی ئاسای دەربڕی\nكاتێك دوای دوو مانگ پارەی پێنەمابوو ئەوسی بەجێهێشتبوو بەبێ ماڵئاوای و ڕەتیدەكردەوەكەئەو بێوەژن بێت ئێستا، دواتر چویەوەماڵی باوكی و لەوژور بۆئەوژور دەسوڕایەوەوخەمی دەخوارد كەچۆن ژیانی ناخۆش بووەو كەوتوەتەچیەوە .\nبۆجیهانی دەرەوەی ئەوهەرێمەی كەلەلایەن دەوڵەتی ئیسلامیەوەداگیر كراوەبەتوندترین یاساكان حوكمڕانی دەكرێت وەك ئەوەی لەسەدەی حەوتدابێت، بەڵام هەتا ئەوكاتەهەموو شتێك ئاسای بوو هاتوچو بۆناوەوەو دەرەوەی رەقەئاسای بوو بازرگانەكان پێداویستیەكانیان دەهێنا بۆیان تەنانەت جگەرەشیان دەهێناو چەكدارەكان دەیان كێشا سەرباری ئەوەی كەبۆ دانیشتوانی رەقەیان مەمنوع كردبوو.\nدوعا توانای دوبارە شوكردنەوەی زۆرەملێی نەمابوو. براكەی پەیوەند بەهاوڕیكانی لەدەرەوەی سوریا كردبوو كەلەباشوری توركیا بوون كەلەدەرەوەی سنور دەیان توانی دوعا بیبینن، خوشك و براكان پاسێكی بچوكیان گرت تاسنورو لەهیچ شوێنێكدا نەوەستێنران، لەوكاتەدا كۆچی ئاوارەكان بۆتوركیا زۆر بوو بۆیەهەردوو خوشك و براكەبەبێكێشەپەڕینەوە.\nئەوس چوارمانگ دواتر بڕیاری ڕۆیشتنیدا ئەوكات پەڕینەوەبەسنوری توركیادا گرانتربوو،چونكەدەسەڵاتداران سنورەكانیان توندتركردبوو، بۆیەپەیوەندی بەدوعاوەكردبوو ئەویش لەڕێگەی پیاوێكەوەیارمەتی دابوو.\nپیاوەكەبەشێك بوو لەتۆڕێكی باشوری توركیا كەكاریان دەكرد بۆپەڕاندنەوەی خەڵكی لەدەستی داعش و ناسنامەی ساختەیان بۆدەردەهێنان. كاتێك ئەوس گەیشتەسنور پیاوێك بەناسنامەیەكی ساختەوەچاوەڕێی دەكرد و وا نیشانی دا كەئەو خوشكیەتی گەر پرسیاری لێكرا.\nكاتێك گەیشتەسەرسنور، لەوێ هەرگیز داوای ناسنامەیان لێنەكرد تەنهالابردنی لەچكەكەی نەبێ\nرەقەگۆڕابوو. لەپێشدالەهەر ٢٠ هەنگاوێكدا كەسێكت دەبینی كەدەتناسی وهەستت دەكرد شارەكەبچوكە.بەڵام ئەوانەی كەدەیانتوانی تەحەمول بكەن ڕایان كرد.لەشوێنەكەیدا بەگشتی دەورە درابوو بەڕوخساری نامۆو زمانی بیانی.\nڕێكخراوەكە ڕازی نەدەبون كەژن بەبێ هاوسەرگیری بمێنێتەوە،باری ئەسماش ئاڵۆزتردەبوو. ئەو بەتەواوی توشی خەمۆكی ببوو، ڕوژەكانی تەواو نەدەبوون ئەو ووتی"نەتدەتوانی بچی بۆلای دكتۆر بەبێ براكەت یان باوكت، نەتدەتوانی بچیت پیاسەیەك بكەیت نەمتوانی چیتردان بەخۆمدابگرم".\nهەستی دەكرد كەناسنامەی لەدەست داوە. بەڕاپۆرت نوسێكی ووتبوو"من پێشتروەك تۆبوم"بەخویدادەكێشا" من خۆشەویسم هەبوو،جلی سەر دەریام لەبەر دەكرد لەناو سوریادا ئێمەشۆرت و جلی بێ قۆڵمان لەبەردەكرد هەموو ئەمانەئاسای بوون و تەنانەت براكانیشمان بەلایانەوەئاسای بوو".\nكاتێك خۆی وپورزایەكی بڕیاری ڕاكردنیان دابوو بەكەسیان نەگوت تەنانەت بەخێزانەكانیشیان نەگوت، تەنها جانتایەكیان بردبوو، هاورَییەكیان لەناو رێكخراوەكەڕازی بوو بەوەی بچنەدەرەوەو تاسنور بیان بات تابوو بە١ی بەیانی ئینجا گەیشتن و لەوێ ناسنامەكانیان نیشاندا و خواحافیزیان كرد.\n"ئەوەی كەلەسەر سنور بوو من وام دەزانی كەدەزانی ئێمەهەوڵ دەدەین ڕابكەین.من زۆر دەترسام لەدڵەڕاوكێدابووم.\nئەسما ووتی "بەڵام دواتر زانیم كەتەنها بەگومانەوەسەیری دەموچاوم دەكات كەچۆن شڵەژاوم"\nسەیارەكەلەودیوی سنور چاوەڕێی دەكردن لەتاریكیەكەدا لەرەساسی دەچوو، سەرسەیارەكەكەوتن و سوریایان بەجێهیشت.\nئەو شارەی ئەوان ئێستا تیایدا نیشتەجێن لەتوركیا گیایەكی وشكی هەیە. جلەكانی بەداری بادەم وزەیتون رازابووەوە.لەوێ لەشوێنێك نیشتەجێبون هەرچەندەخزمەتگوزاریەكان كەم بوون.\nمنداڵی سوری لێیەكەدەسڕ دەفرۆشن و سواڵ دەكەن هەروەك لەئەستەمبوڵ و لوبنان و بەیروت. بەڵام فرسەتی كار كردن هەبوو هەروەها بەكرێگرتنی شوقەیەكی ٢ ژوری كارێكی گران نەبوو.\nلەئێستادا زۆری خەڵكی سوری لێیەتەنانەت چێشتخانەو دوكانی شیرینی سوریشی لێیە. فرۆشیارەكان لەبازار ئێستا فێر بوون كەبەعەرەبی بڵێن" ئەم نرخەتەنهالەبەر خاتری تۆیە"\nهەموو ئاوارەسوریەكانی ئەوێ هاوكاری دەوڵەتی ئیسلام نەبوون، ئەوس و دوعا و ئەسماش ئاگادار بوون كەنهێنیەكەیان بشارنەوە.ئەوان ناجێگیرو ناسەقامگیر بوون، چونكەدەترسان كەبەهۆی رابردویانەوەئازار بدرین.\nهەرسێكیان ئێستا وانەی توركی و ئینگلزی وەردەگرن بەهیوای ئەوەی كەلەداهاتودا بتوانن ژیانێكی باشتر بەدەست بهێنن لەناوچەیەكی تری توركیادا.ئەوان لەگەڵ چەند كەسانێكی سوری دەژین كەدامەزراون لەوێ و پەیوەندیان هەیەلەگەڵ كەسانیتردا.ئەو خێزانانە بژێوی ژیانی رۆژانەیان بۆدابین دەكەن ئەوەی كەخۆشیان پێیانە بەشی وانەی زمانەكانیان و خەرجی رۆژانەیان دەكات .\nئەوس بەیانیان زوو هەڵدەستێ و گوێ لەفەیروز دەگرێت وقاوەكەی دەخواتەوە.ئەو زۆروریایەلە پەیوەندیەكۆمەڵایەتیەكانیدا، ئەو هەندێك لەوێنەی ژیانەكۆنەكەی لەناو هاندەتازەكەیدا هەڵگرتوەو كاتەخۆشەكانی كەلەسوریا بەسەری بردوەلەگەڵ هاوڕێكانی و نێرگەلەو كافتریاكان و هەندێك جار پەیوەندی بەخێزانەكەیەوەدەكات لەڕێگەی واتسئەپ.\nئەو دەیەوێ كەڕێگایەك بدۆزێتەوەبۆتەواو كردنی زانكۆو هەست بەئارامی بكات"بەڵام لێرەڕێگەت پێنادەن كەبیرت بچێتەوەكەتۆوڵاتت بەجێهێشتوەو ئاوارەیت"روژێك كەسێك بەهاوڕێیەكمی ووت"گەر ئێوەپیاوی ڕاستەقینەبونایەوڵاتی خۆتان بەجێنەدەهێشت." ئەو وتەیەمنی كوشت.\nئەسما زیاتروریایەو زۆر كەم دەچێتەدەرەوەو كەم بەناو شارەكەدا دەگەڕێ، ئەو پەیوەندی بەماڵەوە پچڕاندوەو دەترسێ كەخێزانەكەی بەهۆی ڕاكردنی ئەمەوەسزا بدرێن لەلایەن چەكدارانەوە.هە فتانە جارێك پە یوەندی بەهاورێیەكی دەكات و گازندەی ئەوەی لادەكات كەخێزانەكەی وازیان لێهێناوە. بەڵام لەڕاستیدا وانیە تەنها بۆئەوەوادەكات كەبەناو داعشەكاندا بڵاو ببێتەوەو بەوشێوازەخێزانەكەی بپارێزێت لەسزادان.\nلەدوای چەند ساڵێك لەدابڕان و شەرمەزاری و بێئومێدی هیچكام لەكچەكان ئامادەی ئەوەیان تیادانەبوو هەرگیز بگەڕێنەوە سوریا تەنانەت گەردەوڵەتی ئیسلامی بشروخێ.\nئەسما ووتی " كێ دەزانێت كەی شەر ِكۆتای پێدێت؟" سوریا وەك فەلەستینی لێدێت، هەموو كەس وا دەزانن كەساڵێكی دیكەشەڕ كۆتای پێدێت و ئازاد دەبن بەڵام چەندین ساڵ تێپەڕی سوریاش بووەبەدارستان".\nئەوس" ئەگەر ڕۆژێكیش بێت و هەموو شتێك باش ببێتەوەهەرگیز ناگەڕێمەوەڕەقە خوێنی زۆری تیادا ڕژاوە تەنها باسی داعش ناكەم، بەڵكو هەموویانن".\nسەرچاوە : نیویورك تایمز


دۆسیه‌ی سێكسی بۆ هه‌ڵدرایه‌وه | KURDPLAT\nدۆسیه‌ی سێكسی بۆ هه‌ڵدرایه‌وه\nکوردپلات 3/02/2021 09:31:00 ص ليست هناك تعليقات\nبه‌ر له هه‌ڵبژاردنی 2024، خاتوو لیندسی بۆیلان، جێگری پێشووی ویلایه‌تی نیویۆرك داوایه‌كی دژی "ئه‌ندرۆ كۆمۆ" حاكمی ویلایه‌تی ئێستای نیویۆرك به‌رزكردووه‌ته‌وه، كه "كۆمۆ" چه‌ند جارێك گێچه‌ڵی سێكسی پێكردووه، له نێویاندا ئه‌و گێچه‌ڵه سێكسیانه‌شدا له‌دوای كۆبوونه‌وه‌كان چه‌ند جارێك له نوسینگه‌ی مانهاتن بێ هیچ بۆنه‌یه‌ك ماچی كردووه.\nئه‌ندرۆ كۆمۆ، حاكمی ویلایه‌تی نیویۆرك، كه سه‌ر به دیموكراته‌كاته، یه‌كێكه له پاڵێوراوه به‌هێزه‌كانی نێو دیموكراته‌كان كه بڕیاره له هه‌ڵبژاردنی (2024) كێبڕكێی سه‌رۆكایه‌تی بكات.\nبه‌پێی هه‌واڵێكی پێگه‌ی "میدیۆم"، له‌دوای داواكه‌ی "لیندسی بۆیلان"، نوسینگه‌ی "كۆمۆ" ئه‌م هه‌واڵه‌ی ره‌تكردووه‌ته‌وه و گوتی: "به‌وپه‌ڕی ساده‌یی، به‌ته‌واوه‌تی درۆیه".\nرۆژی (28ی شوبات/ فێبرایه‌ری 2021)، نووسینگه‌ی حاكمی ویلایه‌تی نیویۆرك، خاتوو لیتیسیا جێمس-ی پارێزه‌ری راسپاردووه، كه لێكۆڵینه‌وه‌یه‌كی سه‌ربه‌خۆ بكات، بۆ پێداچوونه‌وه له سكاڵاكه.\nلیتیسیا جێمس، له نووسینگه‌ی دادوه‌ری گشتی نیویۆرك، له تویتێكدا دوێنێ شه‌و (28ی شوبات) نووسیبووی: "پێویسته هه‌میشه مامه‌ڵه یاساییه‌كانی گێچه‌ڵی سێكسی به‌هه‌ند وه‌رگرین، پێویسته لێره به راستی لێكۆڵینه‌وه‌یه‌كی سه‌ربه‌خۆیانه بكه‌ین، بۆ رێوشێنی تێر و ته‌واو به‌م داوا یاساییه پڕ نیگه‌رانییه به‌رامبه‌ر حاكمی ویلایه‌ت".\nگوتیشی: "من ئێستا ئاماده‌ییم تێدایه بۆ سه‌رپه‌رشتیكردنی ئه‌م لێكۆلینه‌وه‌یه و گرتنه‌به‌ری رێوشوێن و كاتی پێویست".\nئاماژه‌ی به‌وه كرد، "به ره‌چاوكردنی یاسای ویلایه‌ت، لێكۆڵینه‌وه له‌م كێشه‌یه ناكرێت، تا له رێگه‌ی نووسینگه‌ی حاكمی ویلایه‌ته‌وه به‌فه‌رمی ره‌وانه‌ی دادگا نه‌كرێت و پێویسته داوای دادگاش هاوپێچی كه‌یسه‌كه كرابێت".\nئاماژه‌ی به‌وه‌ش كرد، "من هانی كۆمۆ ده‌ده‌م به‌په‌له ده‌ست به ره‌وانه‌كردنی ئه‌و كه‌یسه بكات".\nبه‌پێی راپۆرتێكی "نیویۆرك تایمز"، لیندسی بۆیلان، ماوه‌ی چه‌ند ساڵێك به نائارامی مامه‌ڵه‌ی له‌گه‌ڵ "كۆمۆ" كردووه.\nئه‌و كارانه‌ی به‌دڵی نه‌بووه، له‌گه‌شته‌كانیدا له‌ناو فرۆكه‌ی حكومیدا "كۆمۆ" داوای لێكردووه، كه یاری پۆكه‌ری له‌گه‌ڵ بكات.\nرۆژنامه‌ی "نیویۆك پۆست" باس گێچه‌ڵه سێكییه‌كانی "كۆمۆ" ده‌كات\nبۆیلان، كه ئێستا له ئاژانسی گه‌شه‌پێدانی ئابووری ویلایه‌تی نیویۆرك كارده‌كات، گوتی: "له (دیسێمبه‌ری 2016) نامه‌یه‌كی ئه‌لیكترۆنی پێگه‌یشتووه له‌لایه‌ن كۆمۆ-ه‌وه و قسه‌ی نابه‌جێی تێدا بووه".\nله‌به‌رامبه‌ردا "كاتلین جیروارد" سكرتێر‌ی رۆژنامه‌وانی حاكمی ویلایه‌تی نیویۆرك گوتی: "داوا یاساییه‌كانی "بۆیلان" له‌سه‌ر ره‌فتاری ئه‌وپه‌ڕی نابه‌جێ و هه‌ڵه‌یه".\nبۆیلان، له‌هه‌مانكاتدا، كه خۆی كاندید كردووه بۆ سه‌رۆكایه‌تی كه‌رتی مانهاتن، ئه‌م داوایه‌ی له‌سه‌ر حاكمی ویلایه‌تی نیویۆرك هه‌یه. له‌هه‌مانكاتدا ئێستا "بۆیلان" بۆ هیچ میدیایه‌ك قسه‌ی نه‌كردووه و ورده‌كاری گیچه‌ڵه سێكسییه‌كه‌ی ئاشكرانه‌كردووه.\nرۆژی 23ی شوبات، له رێگه‌ی پۆستێكه‌وه وای بڵاوكردووه‌ته‌وه، كه ترسی  له‌وه هه‌یه، مێرده‌كه‌ی و منداڵه‌كه‌ی له‌لایه‌ن حاكمی ویلایه‌ته‌كه‌وه زیانیان پێبگات.\nبۆیلان، روداوێكی دیكه‌ی نووسیوه، كه رۆژنامه‌ی "نیویۆرك پۆست" وێرای ئه‌وه‌ی لاپه‌ڕه‌ی یه‌كه‌می بۆ ئه‌و بابه‌ته داناوه، ئه‌و رووداوه‌ی گواستووه‌ته‌وه و نووسیویه‌تی: "ساڵی (2018) "بۆیلان" و "كۆمۆ" له نووسینگه‌ی منهاتن به ته‌نیا ده‌بن، كاتێك "بۆیلان" هه‌ستاوه و رووه‌و ده‌رگاكه رۆیشتووه، "كۆمۆ" پێشیكه‌وتووه و لێوی ماچ كردووه".\nبۆیلان گوتیشی: "بۆ من شۆك بوو، به‌ڵام به‌رده‌وام بووم له‌سه‌ر رۆیشتن".\nبه‌پێی زانیارییه‌كانی رۆژنامه‌كه، كه له خشته‌ی كاره‌كانی حاكمی نیویۆرك-ه‌وه ده‌ستی كه‌وتووه، "كۆمۆ" و "بۆیلان" له (2018)دا (4) جار به ته‌نیا چاویان به‌یه‌ك كه‌وتووه، (3) له چاوپێكه‌وتنه‌كان له بینای كاپیتۆل-ی ویلایه‌تی نیویۆرك بووه.


هووزه‌يل عراقى پاريزگاێ تازه‌يگ له وڵاته‌گه ره‌ته‌و ئه‌كه‌ن - شـه‌فـه‌ق نيـوز\nهووزه‌يل عراقى پاريزگاێ تازه‌يگ له وڵاته‌گه ره‌ته‌و ئه‌كه‌ن\nشه‌فه‌ق نيوز/ سه‌رۆك هووزه‌يل شار سامه‌ڕا، ئاشكراى ره‌ته‌وكردن خوه‌يان كردن له باره‌ێ ده‌خاڵه‌ت له يه‌كگرتگێ پاريزگاى سه‌ڵاحه‌دين و تاوان خستنه بان موسه‌نا عه‌بدولسه‌مه‌د ئه‌نجومه‌ن نوێنه‌ره‌يل سه‌باره‌ت وه قه‌يرانه‌يل سياسه‌ت له پاريزگاگه.\nله‌ى باوه‌ته‌و، وه‌ليد عه‌زاوى يه‌كيگ له سه‌رۆك هووزه‌يل عه‌زه له سامه‌را وت: سه‌ڵاحه‌دين له دوجيڵ تا شه‌رگات يه‌ك حاڵه‌ته‌و هه‌ر كۆنگره‌يگ يا لێدوانيگ ك داواى شيوانن يه‌كگرتگيمان بكا ره‌ته‌و ئه‌كه‌يم و داوايش له سياسيه‌يل له پاريزگاگه كرد ناكووكيه‌يليان بخه‌نه كنار و خزمه‌ت وه شاره‌يل ويرانكرياگيان بكه‌ن.\nلاى خوه‌يه‌و عه‌بدوڵڵا عه‌باسى سه‌رۆك له ئه‌شره‌ت ئه‌لبوعه‌باس له سامه‌ڕا وت: كۆنگره‌ى موسه‌نا عه‌بدولسه‌مه‌د نوێنه‌رايه‌تى مه‌ردم سامه‌ڕا ناكا و رينمايه‌يلى سياسى و حزبايه‌تيه و سامه‌ڕايش به‌شيگه له سه‌ڵاحه‌دين و دابه‌شكردنى ره‌ته‌و ئه‌كه‌يم و روێ هه‌ر كه‌سيگيش وسيه‌يم ك داواى دابه‌شكردنى بكا جوور ئه‌وه‌گ وه هه‌رێمكردنى ره‌ته‌و كرديم.\nجى باسه، راپۆرته‌يل رووژنامه‌گه‌رێ باس له‌وه كردن موسه‌نا عه‌بدولسه‌مه‌د سه‌رۆك حزب مه‌سار مه‌ده‌نى و ئه‌ندام به‌يان سامه‌ڕا داواى ئه‌وه كردگه شاره‌گه بكريه‌ێده پاريزگايگ جيا له سه‌ڵاحه‌دين.


لای پۆلیس وتویه‌تی "فشاری" له‌سه‌ر بووه‌ژنێك له كه‌ركوك؛ دوای حه‌وت رۆژ له سوتانی گیانیله‌ده‌ستدا\nعه‌لی ئاراس – كه‌ركوك\nژنێك له كه‌ركوك، دوای حه‌وت رۆژ مانه‌وه‌ی له نه‌خۆشخانه گیانیله‌ده‌ستدا و به‌پێی وته‌كانی لای پۆلیس، دانی به‌وه‌داناوه "فشاری ده‌رونی له‌سه‌ر بووه بۆیه ئاگری له خۆی به‌رداوه".\nئه‌و ژنه ته‌مه‌ن 23 ساڵه به‌ناوی (ر، ك)، به‌ره‌به‌یانی 21ی تشرینی یه‌كه‌م له ماڵی باوكی له گه‌ڕه‌كی په‌نجاعه‌لی شاری كه‌ركوك "خۆی سوتاندووه" و دوای حه‌وت رۆژ له وه‌رگرتنی چاره‌سه‌ری پزیشكی؛ له نه‌خۆشخانه گیانیله‌ده‌ستداوه.\nكه‌سێكی نزیكی ئه‌و ژنه كه داوایكرد ناوی بڵاونه‌كرێته‌وه به (كه‌ركوك ناو)ی وت "ماڵی ئه‌و ژنه له گه‌ڕه‌كی مه‌عه‌سكه‌ر خالیده، به‌ڵام مانگێگه له هاوسه‌ره‌كه‌ی جیابۆته‌وه و له ماڵی باوكی ده‌ژی له په‌نجاعه‌لی".\nبه‌وته‌ی سه‌رچاوه‌كه؛ "رێژه‌ی سوتاوییه‌كه‌ی سه‌دا 85 بووه".\nئه‌و ژنه دووساڵ له‌مه‌وبه‌ر بۆ جاری دوه‌م هاوسه‌رگیری له‌گه‌ڵ پیاوێكدا كردووه به‌ناوی (ح)، كه ئه‌ویش هاوسه‌رگیری دووه‌می بووه و پێكه‌وه منداڵێكی كچیان هه‌یه.\nله دۆسیه‌ی "خۆسوتاندن" و گیانله‌ده‌ستدانی ئه‌و ژنه‌دا هیچ كه‌سێك ده‌ستگیرنه‌كراوه.\nئه‌و ژنه پێشتر سكاڵای دژی هاوسه‌ره‌كه‌ی تۆماركردبوو\nعامر نوری، وتەبێژی فه‌رمانده‌یی پۆلیسی کەرکوک به (كه‌ركوك ناو)ی وت "لە کاتی وەرگرتنی وتەكانی ئه‌و ژنه له نه‌خۆشخانه، دانی به‌وه‌دانا بەھۆی دروستبونی فشاری دەرونییه‌وه لەسەری، نه‌وتی به‌خۆیدا كردووه و خۆی سوتاندووه".\nروداوه‌كه كاتژمێر 3:25 خوله‌كی به‌ره‌به‌یان بووه و له‌لایه‌ن دوو برایه‌وه بنكه‌ی پۆلیسی عروبه ئاگاداركراوه‌ته‌وه.\nوته‌بێژی پۆلیس ده‌ڵێت ئه‌و ژنه سكاڵای تۆمارنه‌كردووه بۆیه هیچ كه‌سێك ده‌ستگیرنه‌كراوه و "دوای رەوانەکردنی دۆسیەکەش بۆ دادگا لەلایەن دادوەرە دۆسیەکە دادەخرێت" عامر نوری وای وت.\nئه‌وه‌ش له‌كاتێكدایه به‌وته‌ی كه‌سه نزیكه‌كه‌ی ئه‌و ژنه؛ دوای جیابونه‌وه‌ی له هاوسه‌ره‌كه‌ی "له به‌شی به‌ره‌نگاربونه‌وه‌ی توندوتیژی خێزانی پۆلیسی كه‌ركوك سكاڵای دژی هاوسه‌ره‌كه‌ی تۆماركردووه".\nلە مانگی شوباته‌وه تا سه‌ره‌تای تشرینی یه‌كه‌می ئەمساڵ، 210 كەیسی توندوتیژی خێزانی لە بەشی پاراستنی خێزان و منداڵ لە پۆلیسی كەركوك تۆماركراوە، لە نێویاندا 190 ژن لەلایەن هاوسەرەكانیانەوە توندوتیژییان بەرامبەر كراوە، ئه‌وه‌ش به‌پێی ئامارێك كه كۆپییەكی دراوە بە (كەركوك ناو).\nدۆسیه‌كه‌ی له‌لایه‌ن دادوه‌ره‌وه داده‌خرێت\nبەپێی ئامارەکانی لقی کەرکوکی کۆمسیۆنی مافه‌كانی مرۆڤ له عیراق؛ لە سەرەتای ئەمساڵەوە تائێستا 38 حاڵەتی خۆکوشتن لە کەرکوک تۆمارکراون، لەو ژمارەیە 20 کەسیان ژن بون.\nسرود محەمەد، سەرپەرشتیاری کۆمەڵەی ھیوای عیراقی لە کەرکوک، له‌رێی (كه‌ركوك ناو)ه‌وه داوا له دایكان و باوكیان ده‌كات کچەکانیان زوو بەشوو نەدەن، یاخود دوای ھاوسەرگیریکردنی کچەکانیان کاتێک دووچاری کێشەیەک دەبنەوە پاڵپشتییان بكه‌ن، تا فشاری دەرونییان لەسەر کەمبکەنەوە.\nئه‌و به‌پێویستی زانی ئه‌و کەسانەی ھانی ژنان دەدەن بۆ خۆکوشتن سزابدرێن، "بەداخەوە تائێستا بۆشایی یاسایی ھەیە و چەندین ساڵە داوا دەکەین یاسای بەرەنگاربونەوەی توندوتیژی خێزانی پەسەند بکرێت، بەڵام دەنگی لەسەر نەدراوە".\nپرۆژه‌یاسای به‌ره‌نگاربونه‌وه‌ی توندوتیژی خێزانی، چه‌ند مانگێكه له ئه‌نجومه‌نی وه‌زیرانی عیراقه‌وه په‌سه‌ند كراوه و ره‌وانه‌ی په‌رله‌مان كراوه، تا گفتوگۆی له‌سه‌ر بكرێت و بخرێته به‌رنامه‌ی كاره‌وه.\nبه‌پێی ئاماره فه‌رمییه‌كانی حكومه‌تی عیراق، مانگه‌كانی كه‌ره‌نتینه و رێكاره‌كانی خۆپارێزی له كۆرۆنا، له نێویاندا قه‌ده‌غه‌ی هاتوچۆ و مانه‌وه‌ی ناچاری خه‌ڵك له ماڵه‌وه، هۆكاربون بۆ زیادبونی روداوه‌كانی توندوتیژی كه له شه‌ش مانگی سه‌ره‌تای 2020دا گه‌یشتۆته زیاتر له پێنج هه‌زار دۆسیه؛ له نێویاندا توندوتیژی مێرد به‌رانبه‌ر هاوسه‌ر و به پێچه‌وانه‌وه، له‌گه‌ڵ توندوتیژی نێوان برا و خوشك یان باوك و منداڵه‌كانی.


مانگی هەنگوینی توركیا و ئەمەریكا بەرەو كۆتایی دەچێت\nباشبوونی پەیوەندییەكانی واشنتۆن و ئەنقەرە تەنها چەند هەفتەیەكی كەمی خایاندو لە ئێستادا دووبارە گرژی كەوتووەتە نێوانیان، هۆكاری سەرەكیی تێكچوونی پەیوەندییەكانی ئەو دوو وڵاتە زلهێزەش، پشتگیریكردنی كوردانی ڕۆژئاوای كوردستانە لەلایەن ئەمەریكاوە.\nگرژی پەیوەندییەكانی نێوان توركیا و ئەمەریكا ئەمڕۆ بە ئاشكرا دەركەوت، كاتێك ڕەجەب تەیب ئەردۆغان سەرۆكی توركیا ئامادەنەبوو لەگەڵ جۆن بۆڵتن ڕاوێژكاری ئاسایشی نیشتمانی ئەمەریكا كۆببێتەوە و ئەمەی دووەمیان ڕاستەوخۆ ئەنقەرەی جێهێشت.\nهەر ئەمڕۆ ئەردۆغان لە وتەیەكیدا لە پەرلەمانی توركیا ڕەخنەی لە جۆن بۆڵتن گرت كە مەرجی بۆ كشانەوەی هێزەكانی ئەمەریكا لە توركیا داناوە، مەرجەكەش تێكشكاندنی تەواوەتی داعش و گەرەنتی پاراستنی هێزە كوردییەكانە دوای كشانەوەی ئەمەریكا، ئەمەش توركیای توڕە كرد. ئەردۆغان مەرجەكانی بۆڵتن بە "هەڵەیەكی جددی" ناو دەبات، وتی"توركیا ناتوانێت قبوڵت بكات".\nستیڤ هۆڵاند، پەیامنێری كۆشكی سپی ئاژانسی ڕۆیتەرز لە تویتەری خۆی بڵاویكردوەتەوە، بۆڵتن بە توركیای وتووە، ئەمەریكا دژی هەر مامەڵەكردنێكی خراپە بەرامبەر ئەو هێزە كوردییانەی هاوپەیمانی ئەمەریكان، هەروەها ڕاوێژكاری ئاسایشی نیشتیمانی ئەمەریكا بە بەپرسانی توركیای ڕاگەیاندووە، كە وتارەكەی ئەردۆغان لە ڕۆژنامەی نیویۆرك تایمز هەڵە و هێرشكەرانەبووە. هەر ئەوەش وای كردووە دوای كۆبوونەوە لەگەڵ ئیبراهیم كاڵن وتەبێژی سەرۆكایەتی كۆماری توركیا، بەرپرسانی توركیا نەیانویستبێت بۆڵتن چاوی بە ئەردۆغان بكەوێت و هەمان قسەی لەبەرامبەردا بكات، هەربۆیە كۆبوونەوە چاوەڕوانكراوەكەیان هەڵوەشاندەوە.\nلە وتارەكەیدا بۆ ڕۆژنامەی نیویۆرك تایمز كە كاردانەوەی زۆری بەدوای خۆیدا هێنا، ئەردۆغان ستایشی بڕیارەكەی ترەمپی كردووە بۆ كشانەوە لە سوریا، هەروەها داوای پێكهێنانی هێزێكی هاوبەشی كردووە لە پێكهاتە جیاوازەكانی سوریا، باسی لەوەش كردووە ئەوان هیچ كارێكیان لەگەڵ هێزە كوردییەكانی ئێستای سوریا نییە و بە باڵی پەكەكەی دەزانن و ڕەتیدەكەنەوە.\nبەپێی زانیارییەكان، ئەمەریكا ڕازی بووە بەوەی ڕێگە بە توركیا بدات هێزی سەربازیی ڕەوانەی بەرەكانی شەڕی داعش بكات كە ئێستا نزیكەی 300 كیلۆمەتر لە سنوری توركیاوە دوورە بەبێ ئەوەی هیچ زیانێك بە كوردەكان بگەیەنێت، ئەنقەرەش زۆر نیگەرانە لەم هەنگاوە و دەیەوێت ئۆپەراسیۆنی فراوان لە ڕۆژهەڵاتی ڕووباری فورات ئەنجام بدات كە مەبەستی شەڕە دژی شەڕڤانانی یەپەگە.\nخۆپیشاندانی دوێنیی هاوڵاتیانی قامیشلۆ دژی هەڕەشەکانی تورکیا کە تیایدا وێنەی شەهیدەکانیان بەرزکردوەتەوە. وێنە؛ هاوار نیوز.\nدواتریش بەهۆی ئاشكرابوونی ئەنجامدانی بازرگانی لەگەڵ ئێران لەلایەن توركیاوە كە دژی سزا سەپێندراوەكانی واشنتۆن بوو بەسەر تاران، هەروەها زیندانیكردنی قەشەیەكی ئەمەریكی لە توركیا، پەیوەندییەكانی ئەنقەرە و واشنتۆن گەیشتە خراپترین ئاست، بەڵام داواتر لەگەڵ ئازادكردنی قەشە ئەمەریكییەكە و بڕیارەكەی ترەمپ بە كشانەوە لەسوریا، جارێكی دیكە پەیوەندییەكان بەرەو هێوربوونەوە چوون.


جیاوازیی نێوان پێداچوونەوەکانی «ویکیپیدیا:فێرکاری» - ویکیپیدیا، ئینسایکڵۆپیدیای ئازاد\nجیاوازیی نێوان پێداچوونەوەکانی «ویکیپیدیا:فێرکاری»\nویکیپیدیا:فێرکاری (بینینی سەرچاوە)\nوەک پێداچوونەوەی ١٩:٥٤، ٤ی کانوونی یەکەمی ٢٠٠٩\n٢٬٥٠٣ بایت زیاد کرا ، ١١ years ago\nوەک پێداچوونەوەی ١٨:١٩، ٤ی کانوونی یەکەمی ٢٠٠٩ (بینینی سەرچاوە)\nوەک پێداچوونەوەی ١٩:٥٤، ٤ی کانوونی یەکەمی ٢٠٠٩ (بینینی سەرچاوە)\n==فێرکاری دەستکاریکردنی ویکیپیدیا - ناساندن==\nویکییپیدیا،[[ویکیپیدیا|ویکیپیدیا]]، زانستنامەیەکی بە ھاوبەشی پێکھاتووە؛ ھەر بۆیە '''تۆش''' دەتوانی تێیدا بەشداربیت. ئەم فیرکارییە یارمەتیت دەدا ببی بە [[wikipedia:کێ ویکیپیدیا دەنووسێ|بەشداربوویەکی ویکیپیدیا]].\nپەڕەکانی داھاتوو شێواز و ناوەڕۆکی وتارەکانی ویکیپیدیات پێدەناسێنی، سەبارەت بە کۆمەڵگای ویکیپیدیا زانیارییت پێدەدەن و ڕێباز و ڕێکەوتنە گرینگەکانی ویکیپیدیات بۆ باس دەکەن.▼\nدەبێ بزانی کە ئەمە فێرکارییەکی سەرەتاییە، نەک دەستکار و مانوالێکی تەواو و بەربڵاو بۆ فێربوونی ھەمووشت. ئەگەر پێویستت بە وردەکاری زیاترە، لە ھەموو پەڕەکاندا بەستەر ھەیە بۆ ئەو شوێنانەی کە زانیاری زیاترت دەست دەکەوێت. ▼\n▲پەڕەکانی داھاتوو شێواز و ناوەڕۆکی وتارەکانی ویکیپیدیات پێدەناسێنی، سەبارەت بە کۆمەڵگای ویکیپیدیا زانیارییتزانیاریت پێدەدەن و ڕێباز و ڕێکەوتنە گرینگەکانی ویکیپیدیات بۆ باس دەکەن.\nلە زۆربەی پەڕەکان بەسترە ھەیە بۆ «خۆڵبازی»؛ ئەوە ئەو شوێنەیە کە دەتوانی بێ دڵەڕاوکێ ئەوەی فێری بووی تاقی بکەیتەوە. دڵنیا بە ھەرچی بکەی لوێدا، کەس ئامۆژگاریت ناکات و لێت زیز نابێت. ئەوێ شوێنی تابەتی تاقیکارییە.▼\n▲دەبێ بزانی کە ئەمە فێرکارییەکی سەرەتاییە،''سەرەتاییە''، نەک دەستکار و مانوالێکی تەواو و بەربڵاو بۆ فێربوونی ھەمووشت. ئەگەر پێویستت بە وردەکاری زیاترە، لە ھەموو پەڕەکاندا بەستەر ھەیە بۆ ئەو شوێنانەی کە زانیاری زیاترت دەست دەکەوێت.\n▲لە زۆربەی پەڕەکان بەسترە ھەیە بۆ «''خۆڵبازی''»؛ ئەوە ئەو شوێنەیە کە دەتوانی بێ دڵەڕاوکێ ئەوەی فێری بووی تاقی بکەیتەوە. دڵنیا بە ھەرچی بکەی لوێدا، کەس ئامۆژگاریت ناکات و لێت زیز نابێت. ئەوێ شوێنی تابەتی تاقیکارییە.\n
'''دواتر:''' '''[[Wikipedia:فێرکاری (دەستکاریکردن)|فەرموو با دەستکاریکردن فێربین]]''' ←\nوەرگیراو لە «https://ckb.wikipedia.org/wiki/تایبەت:MobileDiff/16425»


دەروازە:شیعر/کتێب - ویکیپیدیا، ئینسایکڵۆپیدیای ئازاد\nبۆ کوردستان و ھەروەھا ناسراو بە ھەژار بۆ کوردستان ناوی یەکێک لە دیوانەشیعرەکانی ھەژار شاعیر، نووسەر و وەرگێڕی کورد، بە زمانی کوردیە کە لە ساڵان جیاواز لە بڵاوکردنەوەکانی جۆراوجۆر چاپ و بڵاو بووتەوە. پەرتووکی «بۆ کوردستان»، لە نوێترین چاپیدا لە ساڵی ٢٠١٤ لە کەڕەتی چاپی نۆھەم لە ٤٠٨ پەڕە بەدەست باڵاوکردنەوەی پانیز لە تاران لە چاپ دراوە. لەم دواھەمین چاپەدا بۆ یەکەم جار فەرھەنگۆکێکی بیست لاپەڕەیی وەک پاشکۆ خراوەتە سەر دیوانەکە، کە مانای وشە قورس و دژوارەکان و ھەر وەھا ناوە نامۆکانی ناو شێعرەکانی ھەژاری ڕوون کردۆتەوە. ئەم فەرھەنگۆکە وێژەوان کامڕان جەوھەری دایڕشتووە.\nمەسنەوی یان مەسنەوی مەعنەوی دیوانێکی شیعری مەولانا جەلالەددینی رۆمییە. ئەم کتێبە بە چەندین زمان وەرگێڕاوە و لە پرۆژەی مۆزەخانی قۆنیایە کە وەریبگێرێتە سەر ٥٠ زمانی دیکەیش. مەسنەوی چاپی جۆراوجۆری نووسراوی ھەیە کە لە زۆربەی کتێبخانە نێودەوڵەتیەکاندا پارێزراون، ژمارەی دێڕەکانی نێو مەسنەوی ٢٥٦٣٢ دێرن، کە دابەشبوونەتە سەر ٦ بەرگ، ھەروەرھا ٤٢٤ی چیرۆکی تێدایە کە شیکەرەوەی مانای مرۆڤ و چۆنیەتی گەیشتن بە خۆشەویستی بەڕاست و ئەڤینی خودایین.\nدوو بۆچون ھەیە لەسەر نووسینی ئەم کتێبە. بۆچوونی یەکەم بە گێرانەوە لە موریدانەوە دەڵێت: مەسنەوی لەسەر داوا و بیرۆکەی حوسامەدین چەلەبی قوتابی کوردی مەولانا نوسراوە کە کاریگەرێکی زۆری ھەبووە لەسەر کەسایەتی مەولانای رۆمی. مەولانا شیعرەکانی لەبەرخۆیدا وتووە و حوسامەدینیش نوسیویەتی.\nشانامە یان شاھنامە (بە فارسی: شاھنامە) گرنگترین کتێبی شاعیری بەناوبانگی ئێرانی، فیردەوسییە. کە سەبارەت بە ژیان و پیشە و ئایینی ئێرانیانی بەر لە ئیسلامە. شانامە باسی پاشایانی ئێرانی لە کەیۆمەرسەوە ھەتا یەزدگەردی ساسانیی تێدایە. ھەروەھا سەرچاوەیەکی مێژووییە بۆ ناسینی فەرھەنگی ئێرانیانی پێش ئیسلام. فیردەوسی، بە وتەی خۆی دەور و بەر سی ساڵی سەرفی نووسینی شانامە کردوە. شێعرەکانی شانامە بە گەلێک زمان وەکوو ئینگلیزی، ئەڵمانی، ڕووسی، تورکی، عەرەبی وەرگێڕدراوە.\nوەرگیراو لە «https://ckb.wikipedia.org/w/index.php?title=دەروازە:شیعر/کتێب&oldid=601423»\nئەم پەڕەیە دواجار لە ١٢:٤٩ی ٢٦ی کانوونی دووەمی ٢٠١٩ نوێ کراوەتەوە.


چه‌ند به‌رپرسێكى یه‌كێتى له هه‌وڵى خیانه‌تێكى تردان بۆ شارى كه‌ركووك به‌وه‌ی ڕۆژى 16ـى ئۆكتۆبه‌ر، پارێزگارێكى عه‌ره‌ب و سه‌رۆكى ئه‌نجوومه‌نى پارێزگا به توركمان، به‌سه‌ر كوردی كه‌ركووكدا بسه‌پێنن.\nمحه‌مه‌د خورشید به‌رپرسى لقى سێى پارتى دیموكراتى كوردستان، به"وشه"ـى ڕاگه‌یاند، له مانگى ڕابردووى ئه‌مساڵ سه‌رجه‌م لایه‌نه كورستانییه‌كان له قه‌ره‌هه‌نجیر كۆبوونه‌وه‌یه‌كمان ئه‌نجام دا، له‌سه‌ر یه‌كهه‌ڵوێستی بۆ دۆخی پارێزگاى كه‌ركووك و كاراكردنه‌وه‌ی ئه‌نجوومه‌نی پارێزگای كه‌ركووك، رێك كه‌وتین.\nزیاتر گوتى، له میانی كۆبوونه‌وه‌كه‌مان له قه‌ره‌هه‌نجیر، بڕیاری سه‌رجه‌م لایه‌نه كوردستانییه‌كان كاراكردنه‌وه‌ی ئه‌نجوومه‌نی پارێزگا بوو، پارتی و یه‌كێتیش له دوا كۆبوونه‌وه‌ی هه‌ردوو مه‌كته‌بی سیاسیدا، بڕیاریان دا لیژنه‌ی هاوبه‌ش بۆ گفتوگۆ و پێشنیازه‌كان ئاماده بكه‌ن، لیژنه‌كه‌یش كۆ بووه‌ته‌وه و هه‌ندێ پێشنیازیان ئاماده كردووه، به‌ڵام به‌هۆی ئه‌و بارودۆخه نوێیه‌ی هاتووه‌ته پێش، كۆبوونه‌وه‌ی تازه نه‌كراوه.\n"تا ئێسته هیچ هیوایه‌ك بۆ به‌ستنی كۆبوونه‌وه نییه، هۆكاره‌كه‌ی بۆ ئه‌و هه‌وڵه تاكلایه‌نه‌ی یه‌كێتی ده‌گه‌ڕێته‌وه كه پێش چوار رۆژ له‌گه‌ڵ عه‌ره‌ب و توركمانه‌كانی كه‌ركووك كه‌وتووه‌ته گفتوگۆ له‌باره‌ی دانانی پارێزگار و كاراكردنه‌وه‌ی ئه‌نجوومه‌نی پارێزگاكه" به‌رپرسه‌كه‌ی پارتی وای گوت.\nلای خۆیه‌وه ئه‌ندامێكی ئه‌نجوومه‌نى پارێزگاى كه‌ركووك كه پێى باش نه‌بوو ناوى بهێنرێت، بۆ "وشه" زانیاریی دا له‌باره‌ی دۆخی كه‌ركووك و گوتى، هه‌فته‌ى ڕابردوو واژووكردن و به‌رده‌ستخستنى كاره‌كانى سه‌رۆكى ئه‌نجوومه‌نى پارێزگاى كه‌ركووك بۆ كه‌سێكى تر له‌لایه‌ن ڕێبوار تاڵه‌بانییه‌وه له پشكى یه‌كگرتوو، هه‌وڵى فێڵكردنى یه‌كێتى بوو تا به په‌له ئه‌و پۆسته له دانیشتنى ئه‌نجوومه‌ن له تاڵه‌بانى وه‌ربگیرێته‌وه، به‌ڵام عه‌ره‌ب و توركمانه‌كان قبووڵى ئه‌و دانیشتنه‌یان نه‌كردووه.\nئه‌و سه‌رچاوه‌یه ئاشكراى كرد، له كۆبوونه‌وه نهێنییه‌كه‌ى یه‌كێتى له‌گه‌ڵ عه‌ره‌ب و توركمانه‌كان، به ئاشكرا به یه‌كێتییان گوتووه نابێ رێككه‌وتنی نوێ هیچ یه‌ك له پۆسته‌كانی كۆمپانیای نه‌وت و غاز و سوپا و پۆلیس و ته‌ناهیی تێدا بێت، ئه‌گه‌ر یه‌كێتی ڕازى ببێت، ئه‌وا ئه‌و دانیشتنه ده‌كرێت له‌سه‌ر ئه‌و پۆستانه‌ی ده‌مێنێته‌وه، وه‌ك ته‌ندروستی و كشتوكاڵ و هه‌ندێ پۆستی بچووكی تر، ئینجا له‌وه‌یشدا یه‌كێتی 32%ی به‌رده‌كه‌وێت.\nسه‌ركه‌وت كه‌ركووكى به‌رپرسى ڕاگه‌یاندنى كۆمه‌ڵگه‌ى توركمانى له شارى كه‌ركووك، بۆ "وشه" ئاشكراى كرد، دانیشتنێكى له‌و شێوه‌یه له نێوان و عه‌ره‌ب و توركمان كراوه، ئێمه پۆستى سه‌رۆكى ئه‌نجوومه‌نى شاره‌كه به به‌شى خۆمان ده‌زانین و پۆستى پارێزگارى كه‌ركووكیش به موڵكى عه‌ره‌ب، بۆیه ئه‌وه‌ى ماوه‌ته‌وه جێگره‌كانیه‌تى ئه‌گه‌ر هه‌ر حزبێكى كوردى بیه‌وێت، ده‌توانین له‌گه‌ڵیدا ڕێك بكه‌وین.\nبه‌رپرسى ڕاگه‌یاندنى كۆمه‌ڵگه‌ى توركمانى ددان به‌وه‌دا ده‌نێت كه "هه‌وڵه‌كان بۆ ئه‌وه بوون له 16ـى ئۆكتۆبه‌ردا ئه‌نجوومه‌نى پارێزگاى كه‌ركووك بخرێته‌وه كار و له‌و ڕۆژه‌دا پارێزگارێكى نوێ بۆ كه‌ركووك دیارى بكرێت، به‌ڵام ئێمه قبووڵمان نییه ئه‌گه‌ر له هه‌مان ڕۆژ سه‌رۆكى ئه‌نجوومه‌نیش به توركمان نه‌درێت.\nئاماژه‌ى دا، گفتوگۆكان به‌رده‌وامن له‌گه‌ڵ حزبێكى كوردى له‌و شاره و ڕه‌نگه ڕۆژى چوارشه‌م كۆبوونه‌وه‌یه‌كى تر له كۆمه‌ڵگه‌ى توركمانى به‌ڕێوه بچێت بۆ ئه‌و مه‌به‌سته، هه‌موو هه‌وڵه‌كانیش بۆ ئه‌وه‌یه له 16ـى ئۆكتۆبه‌ر پارێزگار و سه‌رۆكى ئه‌نجوومه‌نێكى نوێ بۆ كه‌ركووك دیارى بكرێت.\n16ی ئۆكتۆبه‌ر خیانه‌تێكی مێژوویی نه‌ته‌وه‌یی بوو بنه‌ماڵه‌ی تاڵه‌بانی له كورد و كه‌ركووكیان كرد و پێشكه‌شی حكوومه‌تی عێراق و میلیشیاكانیان كرده‌وه, به‌هۆیه‌وه ئێسته ده‌سه‌ڵاتی كورد یه‌كسان كراوه به سفر له‌و شاره گرنگه.\nئه‌م بابه‌ته 5290 جار خوێنراوه‌ته‌وه


نووچە نێت | ڕاستگۆیی بێ لایەنی| هۆشیار سیوەیلى: سەردانەکەى نێچیرڤان بارزانى بۆ بەریتانیا پێگەى دیپلۆماسى کوردستان بەهێزتر دەکات\nSeptember 2021 27 - 17:21:59\nبەرپرسى پەیوەندییەکانى دەرەوەى پارتى دیموکراتى کوردستان، لە بارەى کۆبوونەوەى لووتکەى لەندەن لە نێوان سەرۆک نێچیرڤان بارزانى، سەرۆکى هەرێمى کوردستان و بۆریس جۆنسۆن، سەرۆک وەزیرانى بەریتانیا دەڵێت، سەردانەکەى سەرۆکى هەرێمى کوردستان بۆ پایتەختى شانیشینى یەکگرتووى بەریتانیا، سەردانێکى گرنگە، چونکە بەریتانیا وڵاتێکى گرنگە، وە پەیوەندییەکى لەمێژینە و کۆن لە نێوان هەرێمى کوردستان و بەریتانیادا هەبووە، بەمەش پەیوەندییەکان دەچنە قۆناغێکى باشتر.\nهۆشیار سیوەیلى، بەرپرسى پەیوەندییەکانى دەرەوەى پارتى دیموکراتى کوردستان، لە میانى دیمانەیەکدا لەگەڵ رووداو لە (16)ى ئەیلوولى (2021)، دەشڵێت، ئەم سەردانەى نێچیرڤان بارزانى، سەرۆکى هەرێمى کوردستان، درێژەپێدەرى ئەو هەوڵە دیپلۆماسی و سیاسیانەیە کە لەوەو پێشدراوە ناویەتى و بەردەوامیش دەبێت، گومانیشم نییە کە پێگەى هەرێمى کوردستان بەهێزتر دەکات، وە لەو کۆبوونەوانە باسى هاوبەشى و هاوکارى نێوان هەرێمى کوردستان و بەریتانیا کراوە و دەکرێت لە بوارە جیاوازەکان، کە لەسەر بنەماى بەرژەوەندیی هاوبەش دامەزراوە.\nدەقى دیمانەى هۆشیار سیوەیلى، بەرپرسى پەیوەندییەکانى دەرەوەى پارتى دیموکراتى کوردستان:\nــ ئێستا وڵاتانى دونیا وەک ئەکتەرێکى سیاسى کاریگەر مامەڵە لەگەڵ کورد و هەرێمى کوردستان دەکەن لە ناوچەکە، ئەو نهێنیە چییە کە ئەو مامەڵەیە لەگەڵ هەرێمى کوردستان و سەرکردەکانى دەکەن؟\nهۆشیار سیوەیلى: بێگومان سەردانەکەى سەرۆکى هەرێمى کوردستان بۆ لەندەن، پایتەختى شانیشینى یەکگرتووى بەریتانیا، سەردانێکى گرنگە، چونکە بەریتانیا وڵاتێکى گرنگە، وە پەیوەندییەکى لەمێژینە و کۆن لە نێوان هەرێمى کوردستان و بەریتانیادا هەبووە، بێگومان ئەو پەیوەندییە لە بەتایبەتى لە (1991) بە ئاقارێکى باش پەرەى سەند، کە سەرۆک وەزیرانى ئەو کاتە جۆن مێجەر هەموومان دەزانین ڕۆڵەکى باڵاى لەدەرچوونى بڕیارى (688) و دامەزاندنى ناوچەى دژەفڕین هەبوو، ئەم پەیوەندییە بەردەوام بوون و پەرەیاسەند، ئەوەبوو لە (2005) جەنابى سەرۆک مەسعود بارزانى، سەرۆک وەزیرانى بەریتانیا تۆنى بلێرى بینى، وە لە (2014) سەرۆک نێچیرڤان بارزانى، کە ئەوکات سەرۆکى حکوومەتى هەرێمى کوردستان بوو، سەردانى لەندەنى کرد، سەرەڕاى بینین و چاوپێکەوتن لەگەڵ کۆمەڵێک لە کاربەدەست و بەرپرسى بەریتانیا بۆریس جۆنسۆن کۆبووەوە، کە ئەوکاتە سەرۆکى شارەوانى لەندەن بوو، دواتریش بۆریس جۆنسۆن سەردانى هەرێمى کوردستانى کرد و تەنانەت سەردانى بەرەکانى جەنگى دژى داعشى کرد.\nلە (2017) بەریتانیا و هەرێمى کوردستان هەردوولا هەوڵیاندا کە سەرۆکى حکوومەتى هەرێمى کوردستان سەردانى بەریتانیا بکات، بەڵام ئەوکاتە لەبەر کۆمەڵێک هۆکارى سەرینەگرت، وە سەردانەکە دواخرا بۆ ئێستا. سەردانى نێچیرڤان بارزانى، سەرۆکى هەرێمى کوردستان بۆ بەریتانیا لە زۆر ڕووەوە، لە ڕووى سیاسى، ئەمنى، وە لەڕووى ئابووریشەوە گرنگییەکى تایبەتى هەیە، زۆر گرنگە ئاماژە بەوەبدەم، کە زۆربەى هەرە زۆرەى کۆمپانیا گەورەکانى نەوتى جیهان لە عێراق دەکێشنەوە یان کشاینەوە، لەوانەى کۆمپانیا نەوتى بەریتانى، کە لە کێڵگەى نەوتى رومێلە بەشداربوو و گرێبەستى لەگەڵ عێراق هەبوو، ل کێڵگەى کەرکووک کە لە هەمووى گرنگترە بە نیسبەت ئیمەوە، بەریتانیا دواى ئەوەى کە گرێبەستەکەى لەگەڵ وەزارەتى نەوتى عێراق تەواو بوو، بڕیاریدا ئەو گرێبەستە نوێ نەکاتەوە و لە کێڵگەى نەوتى کەرکووک بکشێتەوە، بێگومان هەموو ئەوانە زیاتر ڕۆشنایی دەخەنە سەر پێگە و گرنگى هەرێمى کوردستان لەبوارى نەوت و ئابوورى بە شێوەیەکى گشتى، هەروەک ئاماژەشم پێدا بوارى ئەمنى و بەرگرى، یەکێکن لەو بوارانەى کە پێشتر پەیوەندیى پتەو لە نێوان هەرێمى کوردستان و بەریتانیادا هەبووە و ئێستاش بەردەوامە.\nــ ئەندامێکى پەرلەمانى بەریتانیا وتارێکى بۆ رووداو نووسیووە، باس لەوە دەکات کە لە (2014) و دواى سەردانەکەى نێچیرڤان بارزانى بۆ بەریتانیا، هیوایەک هەبوو بۆ ئەوەى پەیوەندییەکانى نێوان هەرێمى کوردستان و بەریتانیا زۆر زیاتر بێت، بەڵام دواتر شەڕى داعشى بەسەردا ئەوەش کەمێک لە کارەکانى ڕاوەستاند، پێتانوایە دواى ئەم سەردانەى نێچیرڤان بارزانى بەریتانیا و جارێکى تر کۆبوونەوەى لەگەڵ سەرۆک وەزیران و وەزیرانى بەرگرى و دەرەوەى بەریتانیا پەیوەندییەکانى هەرێمى کوردستان و بەریتانیا چى لێدێت؟\nهۆشیار سیوەیلى: گومان لەوە نییە کە پەیوەندییەکان دەچنە قۆناغێکى باشتر وەکو باسمکرد لە بوارانەى کە ئاماژەم پێدا، وە ڕۆڵى هەرێمى کوردستان و پێگەى کوردستان لەسەر ئاستى عێراق و ناوچەکە و نێودەوڵەتى پێگەیەکى گرنگە، هەروەکو زانیمان ژمارەیەکى زۆر لە بەرپرسان و کاربەدەستان و سیاسەتمەدار و سەرۆک وەزیرانى عێراق ماوەیەک لەمەوپێش سەردانى هەرێمى کوردستانیان کرد، وە بۆ ئەوەى لە نزیکەوە ڕاوبۆچوون دەربارەى پرۆسەى سیاسى بەتایبەتى دەربارەى هەڵبژاردنى داهاتووى عێراق بگۆڕنەوە، لەسەر ئاستى ناوچەیى دیسانەوە ئەو جموجۆڵە دیپلۆماسییە هەبووە و بەردەوامە، لەسەر ئاستى نێودەوڵەتیش لەبیرمان نەچێت، پێشتر سەرۆک ماکرۆن سەردانى هەولێرى پایتەختى هەرێمى کوردستانى کرد.\nئەم سەردانەى سەرۆکى هەرێمى کوردستان، دیسانەوە بۆ بەردەوامى و درێژەپێدەرى ئەو هەوڵە دیپلۆماسی و سیاسیانەیە کە لەوەو پێشدراوە و بەردەوامیش دەبێت، وە من گومانیشم نییە کە پێگەى هەرێمى کوردستان بەهێزتر دەکات، وە لەو کۆبوونەوانە باسى هاوبەشى و هاوکارى نێوان هەرێمى کوردستان و بەریتانیا کراوە و دەکرێت لەسەرجەم بوارە جیاوازەکاندا، کە لەسەر بنەماى بەرژەوەندیی هاوبەش دامەزراوە.\nــ ئێوە بینیتان لە رێوڕەسمەکە، هەر لە فڕۆکەوخانەوە ئاڵاى کوردستان هەڵکرا، کاتێ گەیشتە وەزارەتى بەرگرى بەریتانیا پێشوازییەکى زۆر پرۆتۆڵى و سەربازیى لە سەرۆکى هەرێمى کوردستان کرا، ئەمە دەلالەت لە چى و چۆنى دەبینین؟\nهۆشیار سیوەیلى: لەبیرمان نەچێت ئێمە بە پێى دەستوورى عێراق، هەرێمێکین لەچوارچێوەى وڵاتێکى سەربەخۆ، وە ئەندام لە نەتەوە یەکگرتووەکان، واتە بەپێى یاساى نێودەوڵەتى ئێمە ئەو سەروەرییەمان نییە کە یاساى نێودەوڵەتى داویەتى بە دەوڵەتانى ئەندام لە نەتەوە یەکگرتووەکان، بەڵام لەگەڵ ئەوەشدا هەرێمى کوردستان لەبەر گرنگى پێگەکەى و بوونى بەرژەوەندیى هاوبەش لە نێوان هەرێمى کوردستان و بەشێکى زۆر لەو وڵاتانەى کە هەرێمى کوردستان پەیوەندى لەگەڵیاندا هەیە، پەیوەندییەکان بەهێز و بەردەوامن، پێشتریش لەکاتى پرۆسەى سیاسى عێراق لە (2003) و (2005) بەدواوە، پێگەى هەرێمى کوردستان زانر دەربارەى دروستکردنەوە و بودنیادنانەوەى عێراق لەسەر بنەمایەکى تەندروست و ڕاست بەتایبەتى ڕۆڵى هەرێمى کوردستان لە داڕشتن و تێپەڕاندنى دەستوور تا دەگاتە شەڕى داعش و دەگاتە ئێستا ئەو پەیوەندییانە بەردەوامن، هەموو ئەم پەیوەندى و گرنگى پێدانە نێودەوڵەتییانەى بە هەرێمى کوردستان، دەلالەت لە پێگەى هەرێمى کوردستان و بوونى بەرژەوەندى هاوبەش دەکاتلە نێوان هەرێمى کوردستان و ئەو دەوڵەتانەى کە پەیوەندیمان لەگەڵیاندا هەیە.\nلەبیریشمان نەچێت سەردانەکەى جەنابى سەرۆکى هەرێمى کوردستان بۆ لەندەن لە کاتێکدادێت کە دڵەڕاوکێیەکى زۆر هەیە لەسەر ناوچەکە، دواى ئەوەى ویلاتە یەکگرتووەکانى ئەمەریکا لە ئەفغانستان کشانەوە، دیسانەوە سەردانى سەرۆک ماکرۆن بۆ هەولێر وە سەردانى سەرۆک نێچیرڤان بارزانى بۆ لەندەن دیسانەوە دڵنیایی کردنەوەیەکە لەلایەن ئەو دەوڵەتانەوە کە هەرێمى کوردستان تاڕادەیەک جیاوازە لەگەڵ ئەفغانستان، وە گرنگى پێدانەکەى دەوڵەتان بە هەرێمى کوردستان بەردەوام دەبێت.\nــ ئێوە زۆر لە بەریتانیا زۆر ژیاوى ئێستاش کە بەرپرسى پەیوەندییەکانى دەرەوەى پارتى دیموکراتى کوردستانى، پێتوایە بەریتانیا لە چ بوارێک دەتوانێ پەیوەندییەکانى لەگەڵ هەرێمى کوردستان پەرەپێبدات، وە دەتوانێ لە چ بوارێکدا هاوکارى هەرێمى کوردستان بکات؟\nهۆشیار سیوەیلى: بەریتانیا وڵاتێکى گرنگە، چونکە ئەندامێکى هەمیشەیى ئەنجوومەنى ئاسایشە و خاوەنى ڤیتۆیە، بەریتانیا ڕۆڵێکى گەورە لە گۆڕەپانى نێودەوڵەتى دەگێڕێت، لەبەرئەوە پەیوەندییەکى پتەوى لەگەڵ ویلایەتە یەکگرتووەکانى ئەمەریکا هەیە، زۆرجار دەگوترێ ویلایەتە یەکگرتووەکانى ئەمەریکا بەبێ بەریتانیا هیچ بڕیارێکى چارەنووساز و گرنگ نادات، بۆ نموونە ئەمڕۆ هاوپەیمانییەتێکى نوێ دروست بوو لە نێوان ئەمەریکا و بەریتانیا و ئوستورالیا لەسەر ئاستى نێودەوڵەتى، لەبەر ئەوە ڕۆڵى بەریتانیا لەڕووى سیاسى و سەربازی و لە هەمان کاتدا گرنگە. کوردستان دەیەوێ پەیوەندییە ئابوورییەکانى لەگەڵ بەریتانیا بەهێز بکات وەکو ئاماژەم پێدا دواى ئەوەى کۆمپانیاى نەوتى بەریتانیا لە بەشەکانى ترى نەوتى عێراق دەکشێتەوە، وە هیوادارین بە شێوەیەکى گشتى کۆمپانیاکانى کەرتى تایبەتى ئەو وڵاتە گرنگى زیاتر بە ژێرخانى کوردستان بدەن و زیاتر وەبەرهێنان لە هەرێمى کوردستان دا بکەن.\nــ زۆربەى ئەوانەى بۆچوونیان لەسەر بەریتانیا یان وتاریان نووسیووە لەسەر پەیوەندییەکانى هەرێمى کوردستان و بەریتانیا دەڵێن، لە سێ بواردا هەرێمى کوردستان و بەریتانیا دەتوانن پەرە لە پەیوەندییەکانیان بدەن، سیاسى، ئەمنى، ئابوورى، ئێستا باسى پەرەپێدانى پەیوەندیى کولتووریش دەکرێ، بەریتانیا لەڕووى کولتوورییەوە چۆن دەتوانێ پەیوەندییەکانى لەگەڵ هەرێمى کوردستان پەرەپێبدات، لە کاتێکدا خۆتان دەزانن بەریتانیا لە عێراق بووە، وە هەر خۆشى عێراقى دروستکردووە و بۆ ماوەیەکى زۆریش لێرە بووە و شارەزاى کولتوورى عێراقە، چۆن دەتوانێ لەڕووى کولتوورییەوە هاوکارى هەرێمى کوردستان بکات؟\nهۆشیار سیوەیلى: وەک ئاماژەتان پێدا بەریتانیا کۆنترین دەوڵەت بووە لە ناوچەکە وە لە هەندێ قۆناغ دا کاریگەرى سلبى لەسەر دۆزى کورد و کورد هەبووە بە شێوەیەکى گشتى، بەڵام دواى (1991) بێگومان ئەو ڕۆڵە گۆڕا بۆ ڕۆڵێکى پۆزەتیڤ و بونیادنەر دەربارەى کوردستان و هەرێمى کوردستان، لەڕووى کولتوورییەوە لەبیرمان نەچێت کە ژمارەیەکى زۆر لە پەنابەرانى کورد، کە پێشتر پەنابەر بوون هەندێکیان هێشتا پەنابەرن، بەشێکى زۆریان هاووڵاتیى بەریتانین و لەو وڵاتە دەژین و ڕۆڵیان لە بونیادنان و ئاوەدانکردنەوە و پێشخستنى ئەو وڵاتە هەیە، وە ژمارەیەکى زۆر لەوانەى کە پێشتر لە بەریتانیا بوون ئێستا گەڕاونەتەوە هەرێمى کوردستان و ڕۆڵیان لە ئاوەدانکردنەوە و بونیادنانەوەى هەرێمى کوردستان هەیە، وە دروستکردنى ئەو پردە کولتووری و ئابوورییە هەیە کە لە نێوان هەرێمى کوردستان و بەریتانیادا هەیە، لەبەر ئەوە لەڕووى کولتووریشەوە بێگومان دەکرێ بەریتانیا هاوکارییەکى باشى هەرێمى کوردستان بکات، وە ئەو پەیوەندییە لەوەوپێش هەبووە پتەوتر و بەهێزترى بکات.\nــ هەندێجار وا هەست دەکرێ کە پەیوەندییەکانى هەرێمى کوردستان بەراورد بە پەیوەندییەکانى لەگەڵ فەرەنسا و ئەمەریکا، پەیوەندیى سیاسى لەگەڵ بەریتانیا کەمترە، پێتوایە دواى ئەم سەردانە ئاستى پەیوەندییەکانى هەولێر و لەندەن بچێتە ئاستى پەیوەندییەکانى هەولێر لەگەڵ پاریس و واشنتن؟\nهۆشیار سیوەیلى: ڕەنگە ئەولەویەتى بەریتانیا جیاواز بووبێت لەگەڵ ویلایەتە یەکگرتووەکانى ئەمەریکا و فەرەنسا، هێندەى کە پەیوەندى بە سیاسەتى دەرەوە هەیە، بەڵام ئەوە ئەوە ناگەیێنێ بەریتانیا گرنگى بە هەرێمى کوردستان نەداوە یاخود پەرەپێدان و پەرەسەندن نەبووە ئەوە گرنگ نییە، چونکە شتێکى ئاشکرایە کە پەیوەندییەکان لەسەر بنەماى بەرژەوەندى دادمەزرێت، بەریتانیا بەرژەوەندى لە هەرێمى کوردستان هەیە، بەریتانیا لەبەر پاراستنى بەرژەوەندییەکانى لە هەرێمى کوردستان لەو بڕوایەدام کە پەرە بە پەیوەندییەکانى دەدات لەگەڵ هەرێمى کوردستان، وە ئەم سەردانەى کاک نێچیرڤان بارزانى دیسانەوە هەنگاوێکى ترە بۆ پێشخستنى و پەرەپێدانى ئەو پەیوەندییانە لە ئایندەدا.


هانا لەسەر مانگ - بابەت هانا لەسەر مانگ بابەت هانا لەسەر مانگ %\nماڵ ⁄ چیرۆک ⁄ هانا لەسەر مانگ\n”کچینە ژیانی ماری کیوری بخوێننەوە بۆ ئەوەی بزانن کە خۆتان چەند بەهرەی نایاب و شاراوەتان هەیە\nوانەیەکی باش لەسەر مانگ\nهانا لەخەوەکەیدا بینی کە جلی کەشتیوانی لەبەردایە و بەخێراییەکی ترسناک کەشتیئاسمانی بەرەو مانگ دەڕەوازاند ، کەشتییە ئاسمانیەکە گەیشتە سەر مانگو بەخۆشی چووە دەرەوەو چەند هەنگاوێک ڕۆیشت ، پاشان بەبێ جوڵە لەجێی خۆی وەستا ، لەخۆی پرسی : من لەکوێم ؟ ! کوا دایک و باوکم و ماڵەکەم و دراوسێکانم؟ قوتابخانەکەم و هاوڕێکانم لەکوێن؟ ماڵ و شەقام و خەڵک لە کوێن؟ هەموویان بۆ کوێ چوون؟ بەڵام زوو بیری کەوتەوە کە لەسەر مانگ وەستابوو \nبلیسا بە سەرسامیەوە سەیری دەوروبەری کرد و گوتی : ئەمە چییە ؟ ! زەوی ئێرە سەیرە ، بەردلێرە وەک ئاوێنە وایە کە ڕووناکییەکان ڕەنگدەداتەوە ، دواتر خۆم بینییەوە بە ئاسانی دەجوڵێتەوە ، بازدان و فڕینی بەرز ، هانا بە خۆشییەوە گوتی : من وەک پەپوولە دەفڕم و دەنیشتم ، سەرەڕای ئەو ئامێر و کەرەستە قورسانەی کە بەسەر پشتمەوە هەڵیدەگرم ، چەند خۆزگەم دەخواست هاوڕێ و هاوپیشەکانم لەگەڵخۆم دا بن و بە خۆشی یەوە ، پێکەوە دوور بفڕم . هانا هەستی بە تەنیا کرد ، لەسەر مانگ هیچ ئەنەوسێو دایەنێکی نەبوو ، هەستی بە مەترسی دەکرد ، کە خواردن و خواردنەوە یان ئۆکسجین لە کەشتییە ئاسمانیەکە تەواو دەبێت . بینیت چیت کرد؟ \nئەو هەموو شوێنێک بە ڕاست و چەپدا دەگەڕا، وەک ئەوەی بەدوای شتێکدا بگەڕێت بۆیە بە ئامێری سەیر سەیر سەیری کورسییەکی وەک کەشتییەکی نامۆی کرد، خۆشی و شادی ی رووخۆشی بەرز کردەوە و چاوی دەدرەوچاوی دایبەچاوی، خێرا لەسەر کورسیەکە دانیشت، لە خۆی وتی: خۆزگە ئەم ئامێرە کار بکات، من دوگمەی بزوێنەرەکەی مگرتەکەم دادەگرم، بۆیە ئامێرەکە وەک تیر ێک چوو و وەک تیر ێک چوو بووە خوارەوە و چووە ناو بواری ڕاکێشان، هەستی بە هانای لەرزێکی توندوتیژ کرد، بەدوای خۆشیدا نەگەڕایەوە کاتێک بینی میسر هەڕەمی یەمی بەنرخ شاشاکان قۆڵی دەکەنەوە وەک دەڵێت دەڵێت: وەک خۆی دەڵێت هانا لەریلەیەکی توندوتیژە، بەدوای خۆشیدا نەگەڕێ کاتێک چاوی بە میسر کەوت هەڕەمی یەمی بەنرخ لە شاشاشاکان قۆڵی کردەوە وەک دەڵێت دەڵێت: وەک خۆی دەڵێت: مەکینەکە وەک تیرێک دەڕۆیشتە خوارەوە، و وەک خۆی دەڵێت دەڵێت هانا لەرزێکی توندوتیژە، چاوی لە خۆشی نەخواست، بەدوای خۆشیدا نەگەڕێ کاتێک بینی میسر هەڕەمی بەنرخ لە شاشاکان قۆڵەکانی دەکاتەوە وەک دەڵێت : بەخێر بێیت هانا ی ئاسمانی هانا دواتر بە دەنگی دایکی هەستا و بانگی کرد \nبیرۆکە سەرەکییەکانی ناو وانەیەکە\nئەمانە هەندێک لە بیرۆکە سەرەکیەکانی دەقەکەن:\nئەنند بە کەشتییەکی ئاسمانی خێراوە بۆ گەیشتن بە مانگ سەردەکەوێت\nباسی ڕووکاری مانگ و چۆنیەتی جووڵانەوەی .\nهەستێکی خۆشی تەنیایی و مەترسی\nهانا کەشتییەکی ئاسمانی دۆزیەوە\nبە ئاگا هاتەوە لە خەون\nگرنگترین وشەگەلی ناو وانەیە\nوشەگەلی سەرەکی تێگەشتن لە وانەکە ، لەوانە : [ 3 ] .\nبەرەو : دەڕۆم .\nماوەیەکی کورت : ماوەیەکی کەم .\nسەرسوڕهێنەر : سەرلێشێواو و سەرسوڕهێنەر .\nئەنەس : هەموو شتێک کە لەبیرکراوە وەک خێزان و هاوڕێ وایە .\nخۆشی بەرز بووەوە: خۆشی لەسەر دەموچاو دەرکەوت.\nچاوەکانی دەدرەوشێنە : بە خۆشیەوە دەرکەوتن .\nئەو بینی: ئەو بینی\nخەوتن : خەونێک .\nدۆن : نا .\nپرسیاری تێگەیشتن و تێگەیشتن لە وانەکە\nلێرەدا هەندێک لەو پرسیارانە هەن کە قوتابی لە ڕووی تێگەیشتنی بۆ وانەکە ئەزموونی دەکات : [ 3 ]\nهانا چی بینی لە خەودا؟ یان خەونت بەچیەوە بینی؟بینی کە جلی وەک کەشتیوانی لەبەرکردووە و بە کەشتییەکی ئاسمانی یەوە بە خێراییەکی زۆر نایاب بەرەو مانگ بەپێ کەوت.\nکەشتیئاسمانیەکە چۆن بوو؟ وە بۆ کوێ چوون؟بە خێراییەکی زۆر باش بەرەو مانگ دەرۆیت\nهانا چی کرد کاتێک گەیشتیتە مانگ؟بە خۆشییەوە ڕۆیشت و کەمێک ڕۆیشت، ئینجا ماوەیەک لە جێی خۆی وەستا و بێ جووڵە بوو.\nهانا چۆن زەوی مانگی بینی؟زەوی سەیرو سەمەرەی بینی ، بەردەکان وەک ئاوێنە ڕووناکییەکان ڕەنگدەداتەوە .\nهانا چۆن بەسەر مانگ دەجوڵا؟ یان هانا بۆچی وەک پەپوولە دەفڕی ؟ !بە ئاسانی دەجوڵایەوە، خۆی هەڵدا و وەک پەپوولەیەک بەرز فڕی بۆ دوو هێندە ڕاکێشان\nهانا هیوای چی خواست لەسەر مانگ؟ئەو ئاواتی خواست هاوڕێ و هاوپیشەکانی لەگەڵ ی هەبێت بۆ ئەوەی بتوانێت یاریبکات و لەگەڵیان بفڕێت\nلەسەر مانگ هەستت بە باشی کرد؟هەستم بە تەنیایی کرد\nبۆچی هەستت بە مەترسی کرد؟کە ئەو خواردن و خواردنەوە و ئۆکسجینانەی کە لە کەشتیئاسمانیدا هەیە تەواو دەبێت\nچی بەکاردێنیت؟پێشتر دەچیتە بۆشایی دەرەوە\nهانا ئامێر و کەلوپەلەکانی لە کوێ دانا؟لەسەرپشتی ئەو\nبابەتچیرۆکهانا لەسەر مانگ


گاڵتەجاڕی پارتی وەک چاودێری تورکیا\nجەبار یاوەر بەبەشی کوردی دەنگی ئەمریکای وتووە."ئەوەی کە ئێمە، بەس لە ماوەی چوارساڵدا کە ژماردوومانە، ئامارمان وەرگرتووە کە لە ١/١/٢٠١٥ وە تاکو ٣١/١٢/٢٠١٨ تاکو ئێستا حکومەتی تورکیا ٣٩٨ جار لە رێگای فڕۆکەوە بۆردوومانی ناوچە سنووریەکان و گوندەکانی ھەرێمی کوردستانی کردووە، جگە لەوەش ٤٢٥ جار بە ھۆێ تۆپخانەوە بۆردوومانی سنوورەکانی ھەرێمی کوردستان و ھەرێمی کوردستانی کردووە کە تا ئێستا زیاتر لە ٢٠ کەس لە ھاووڵاتیانی بێ تاوان لەو گوندانە گیانیان لە دەستداوە وە تا ئێستا ٢٨٨ لە گوندەکانی سنووری بۆردوومان کردووە، دیارە ئەمە زیانێکی زۆر گەورەی بە ھەموو ناوچەکانی کوردستانی گەیاندووە، وە ھەر ئەو بۆردوومانەی کە پێرەکە کرا لە ناوچەی دیرەلوک چوار ھاووڵاتی بێ تاوان شەھید بوون ".\nھەرکەس ئەم قسانە ببیستێ وادەزانێ ئەم کەسە بەرپرسی ڕێکخراوی مافی مرۆڤە لە کوردستان نەک بەرپرسی ھێزە چەکدارەکان. بەڵام بێگومان پارتی لەبەرامبەر حکومەتی تورکیادا ھیچی زیاتری بۆ خەڵکی کوردستان لەدەست نایەت و لەم ٢٨ ساڵەی پێشێلکاریەکانی تورکیادا ئەمە یەکەمجارە باسی ئەم ئامارانە دەکا، ئەویش نەک لە UN و دەزگا نێودەوڵەتیەکان بەڵکو بۆ ڕوسپیکردنەوەی خۆی لای خەڵکی خۆپیشاندەری شیلادزێ و خەڵکی ناڕازی کوردستان. ئاشکرایە کە دەوڵەتی تورکیا دەریچەی ئابوری و سیاسی و سەربازی و ئەمنی پارتیە، ھەربۆیە نەک ھەر خەڵکی ئەو گوندە سنوریانەی کردۆتە قوربانی ھێرشەکانی تورکیا بەڵکو ئامادەیە ھەموو کوردستان بکاتە سەربازگەی ئەو دەوڵەتە.\nئەوە خەڵکی شێلادزێ و باقی شوێنەکانی کوردستانە کە خۆیان ئەم بنکە سەربازیانەی تورکیا تێکوپێک دەدەن و وەڵامی ھێرشە سەربازیە دڕندانەکانی سوپای تورکیا بۆسەر ناوچە و ماڵ و حاڵیان دەدەنەوە. پارتی بەرامبەر بەم کردەوە شۆڕشگێڕانەی خەڵک تەنیا دەبێ ئارەقی خەجاڵەتی بۆ سەرانی تورکیا بسڕێ و بەڵێنی تۆڵەکردنەوە لە قوربانیەکان بدات نەک لە جەلاد. ئەمە دەسەڵاتی ناسیونالیزمی کوردە کە بۆ سێ دەیەیە خەڵکی کوردستان بەدەستیەوە دەناڵێنێ کە نەک ھەر خۆی سەرکوتی خەڵک دەکا بەڵکو سوپای دەوڵەتانی تورکیا و ئێرانیش دەپارێزن لەکاتێکدا کە خەڵکی کوردستان دەکوژن.\nپارتی و یەکێتی نەک دەسەڵاتێکی ئابوری موڵکانەستێنن بەڵکو وەک دەسەڵاتێکی موڵکانە فرۆشی سیاسیشن بە ئەمریکا و ئێران و تورکیا و عێراق. سەروەرێتی و دەوڵەتداری ئەم دوو حزبە لەم جۆرە فرۆشتنی خوێنی خەڵکی کوردستاندایە بەھەر ھێزێک کە مانەوەی دەسەڵاتی میلیشیایی ئەوان پێویستیەتی.\n3 لەگەڵ کۆرۆنا بەرەو کوێ دەچین؟\n4 بۆچی گرنگە دەنگ بە حزبی کرێکاران بدەین لە ١٢ی دیسەمبەردا\n5 مافی شۆڕشکردن\n6 خوێندنەوەیەک بۆ شکستی رفراندۆمی ٢٠١٧\n7 بەلشەڤیزم چ شتێکی گۆڕی؟\n8 دیموکراسی ھەڵخەڵەتێنەرانە\n9 دوالیزمی شۆڕش‌و ڕیفۆرم\n10 شۆکی گۆڕانی پارتی!


شاسوار عەبدولواحید، سەرۆكی جوڵانەوەی نەوەی نوێ، رایگەیاند: سەرۆكی حكومەتی هەرێمی كوردستان لە وتەكەی دوێنێیدا دانی بە شكستی خۆی و حكومەوتەكانی پێشوی هەرێمدا ناو ئاماژە بەوەشدەدات كە لەدوای جەژن خۆپیشاندانی سەرتاسەری ئەنجام دەدەن و دەشڵێت: هیوادارم دوای جەژن ببێتە جەژنی روخانی ئەم دەسەڵاتە كوردییەی كە 29 ساڵە هەرێم و خەڵكەكەی بە ئەمڕۆ گەیاندوە.\nئاوێنە: شاسوار عەبدولواحید، ئەمشەو شەممە، لە پەیامێكی ڤیدیۆییدا رایگەیاند"دەزانم هاوڵاتیانی هەرێمی كوردستان لە دۆخێكی خراپدان و گوزەرانێكی ناهەمواریان هەیە، بەڵام هیوادارم دوای جەژن ببێتە جەژنی راستەقینە، ببێتە جەژنی روخانی ئەم دەسەڵاتە كوردییەی كە 29 ساڵە هەرێمی كوردستان و خەڵكەكەی بە ئەمڕۆ گەیاندوە."\nسەرۆكی جوڵانەوەی نەوەی نوێ سەبارەت بە وتەكەی دوێنێی مەسرور بارزانی، سەرۆكی حكومەتی هەرێم رایگەیاند"ئەو كەسە دانی نا بە شكستی خۆی و حكومەتەكانی پێشوتردا، بەڵام وا قسەی دەكرد وەك ئەوەی تازە هاتبێتە ناو سیاسەت، چ خۆی، چ بنەماڵەكەی، چ پارتەكەی بەرپرس نەبوبێتن لەوەی كە ئەمڕۆ هەرێمی كوردستانی پێگەیشتوەو لە هەمو ئەو شكستانەشی كە لە 29 ساڵی رابردودا رویانداوە."\nوتیشی"ئەو كەسە خۆی و حزبەكەی بەهاوبەشی لەگەڵ یەكێتیدا لە 29 ساڵی رابردودا حوكمی هەرێمی كوردستانیان كردوەو بەرپرسن لە هەر شكستێك كە دوچاری هەرێمی كوردستان بۆتەوەو روی لەم خەڵكە كردوە."\nسەبارەت بەوەی كە مەسرور بارزانی باسی لەوە كردبو كە حكومەتی هەرێم 27 ملیار دۆلار قەرزارە، شاسوار عەبدولواحید وتی"من حەزئەكەم داتایەكی سادە بۆ هاوڵاتیان رونبكەمەوە، بۆئەوەی هەمو هاوڵاتیانی هەرێمی كوردستان لێی ئاگاداربن. تەنها لە ساڵی 2014 بەدواوە، واتە لە 1/1/2014ەوە كە حكومەتی عێراق بودجەی هەرێمی كوردستانی بڕیوەو لەماوەی ئەم شەش ساڵەدا بۆ زانیاریتان زیاتر لە 21 ملیار دۆلار داهاتی ناوخۆمان هەبوە، ئەمە بەوتەی بەرپرسانی حكومەتی هەرێمی كوردستان و بەپێی ئەو داتایانەی كە ئێستا خۆیان دانی پێدادەنێن. هێزەكانی هاوپەیمانان یەك ملیارو نیو دۆلاریان داوە بە هاوكاری پێشمەرگە، هەروەها حكومەتی عێراق نزیكەی 10 ملیار دۆلاری ناردوە لەماوەی دو ساڵی رابردودا، كە ئەوەش دەكاتە 33 ملیار دۆلار. هەروەها بەپێی ئەو داتایانەی كە حكومەتی هەرێمی كوردستان خۆی بڵاویكردۆتەوە تەنها نەوت و فرۆشی نەوتی هەرێم 41 ملیار دۆلار بوە، واتە بەو چوار بڕگەیە 74 ملیار دۆلار لە ماوەی شەش ساڵی رابردودا ئێمە داهاتمان هەبوە، بەڵام حكومەت تەنها 30 ملیار دۆلاری داوە بە موچە. گریمان ئێمە هەرچی نەوتی ئەم شەش ساڵە هەیە كە بایی 41 ملیار دۆلار فرۆشراوە، بەخۆڕایی داومانە بە كۆمپانیا ئەوروپییەكان و جیهان و یەك دینارمان وەرنەگرتوە. تەنها داهاتی خۆمان 33 ملیار بوەو لەوە 30 ملیار دۆلار دراوە بە موچەی فەرمانبەران و هاوڵاتیان. باشە چۆن قەرزارین. خۆ ئەگەر قەرزی فەرمانبەران و پاشەكەوتی موچەش حساب بكەی و وایدابنێی هەمو ئەم شەش ساڵەی رابردو موچەی تەواو بدرایە بە هاوڵاتیان، ئەوە 48 ملیار دۆلارمان پێویست بو، بەڵام ئێمە بایی 74 ملیار نەوتمان فرۆشتوەو داهاتمان هەبوە. ئەم پارەیە چی لێهاتوەو چۆن قەرزارین؟"\nجەختیشی كردەوە"ئەو شكستەی ئەمڕۆ بەناو حكومەتی هەرێمی كوردستانی تێكەوتوە، پارتی بەپلەی یەكەم لێی بەپرسە، چونكە پارتی زۆرینەی پەرلەمانەو 29 ساڵە بەهاوبەشی لەگەڵ یەكێتی حوكم دەكات، لەدوای پارتی لە ئێستادا یەكێتی و گۆڕان كە لەو حكومەتەدا بەشدارن، بەشێكن لەم حكومەتەو لەم شكستە. ئەگەر ئەمڕۆ هەتا زوە لەو حكومەتە نەكشێنەوەو خۆیان بێبەری نەكەن لەو حكومەتەی كە خەڵكی توشی ئەم قەرزەو ئەم گوزەرانە خراپە كردوە، ئەوا سبەی رۆژ لەكاتی هەڵبژاردندا یان لەهەر كاتێكی تردا بێت یەكێتی و گۆڕان ناتوانن خۆیان بكەن بە پاڵەوان و ناتوانن هەڵوێستیان هەبێت، چونكە ئەگەر دەزانن پارتی و ئەم حكومەتە ستەم لەخەڵك دەكات، پارەی خەڵكی خواردوە، خەڵكی هەرێمی كوردستانی خستۆتە ژێر قەرزەوە، ئەوە دەبێت ئێستا لەو حكومەتە بێنەدەرەوە، ئەگەرنا ئەوانیش دەبنە شەریكی پارتی و بەرپرسن لێی."\nئاشكراشیكرد"لەدوای جەژنەوە جوڵانەوەی نەوەی نوێ، لەگەڵ زۆرێك لە خەڵك و كەسایەتی و لایەنی تردا، هەمومان پێكەوە خۆپیشاندانی سەرتاسەری رادەگەیەنین. داواكارم ئەو كاتەی رامانگەیاند هاوڵاتیانی هەرێمی كوردستان بە كاسپكارو فەرمانبەرەوە بە گەنج و پیرەوە بە ژن و پیاوەوە بەهەمو چین و توێژەكانەوە بەشداری لەو خۆپیشاندانانە بكەن و داوای مافی خۆیان بكەن و چیتر ئەم زوڵمە قبوڵ نەكەن."\nژمارەیەك كەسایەتی هۆشداری لە هەوڵی تێپەڕاندنی پڕۆژە یاسای "رێكخستنی میدیای ئەلیكترۆنی" دەدەن


Kurdipedia - دهۆک، ئاماری رووداوەکانی هاتووچۆ لە مانگی رەمەزاندا راگەیەندرا\n📊 دهۆک، ئاماری رووداوەکانی هاتووچۆ لە مانگی رەمەزاندا راگەیەندرا | Kategori: Anket ve istatistik | Başlık dili: 🏳 کوردیی ناوەڕاست\nدهۆک، ئاماری رووداوەکانی هاتووچۆ لە مانگی رەمەزاندا راگەیەندرا\nخەندان رەڤەند گوهەرزی\nبەرپرسی راگەیاندنی بەڕێوبەرایەتی هاتوچۆی پارێزگای دهوکدهوک ئاماری روداوی هاتوچوی مانگی رەمەزان دەخاتەڕوو و رایدەگەیەنێت، لەمانگی رەمەزاندا 140 کەس بە روداوی هاتوچۆ کەس بریندار بوون و 11 کەسیش گیانی لە دەست داوە.\nئازاد تاها، بەرپرسی راگەیاندنی بەرێوبەرایەتی هاتوچۆی پارێزگای دهۆک بە (خەندان) ی راگەیاند: لە سەرەتای مانگی رەمەزانی پیرۆزەوە تا ئێستا 140 کەس بە روداوی هاتوچۆ برینداربوون، هەروەها 11 کەسیش گیانی لە دەستداوە.\nبەرپرسی راگەیاندی بەرێوبەرایەتی هاتوچۆی پارێزگای دهوک ئەوەشی خستەروو: لە ماوەی مانگی رەمەزانی پیرۆزدا 83 روداوی هاتوچۆ رویداوە و زۆربەی ئەو روداوانەش بەهوی خێرا لێ خوڕینی شوفێرانەوە بووە.\nوتیشی: زۆربەی ئەو رووداوانەی هاتوچۆ لە گەلی زاخۆ و جادەی گشتی سێمێل و قەزای بەردەرەش و دێرەبوون.\n#دهوک | #31-07-2013 |\n1. 👁 31-07-2013\n📅 Publication date: 31-07-2013\n➕ Bu başlık Hawrê Baxewan tarafından Jul 31 2013 12:48PM tarihinde kaydedildi\n✍ Bu başlık en son Hawrê Baxewan tarafından Jun 16 2018 3:03PM tarihinde Düzenlendi\n👁 Bu başlık 4,957 defa görüntülendi


هاوپەیمانی بۆ کابینەی نوێ:چاوەڕوانی ئەوەدەکەین کار بکەن بۆ کۆتاییهێنان بە نەهامەتییەکان - هاوپەیمانی نیشتمانی\nهاوپەیمانی بۆ کابینەی نوێ:چاوەڕوانی ئەوەدەکەین کار بکەن بۆ کۆتاییهێنان بە نەهامەتییەکان\n10, ته‌مموز 2019\nهاوپەیمانی نیشتمانی نامەیەکی پیرۆزبایی ئاراستەی سەرۆک و جیگر و ئەندامانی کابینەی نوێی حکومەتی هەرێم دەکات و تیایدا داوادەکات کە حکومەتی نوێ کار بکات بۆ سڕینەوەی ئاسەوارەکانی قەیران و گرفتەکانی ساڵانی ڕابردوو.\nلە نامەی پیرۆزباییەکەدا وێڕای پیرۆزبایی و هیوای سەرکەوتن هاتوە ” بونی فرەیی سیاسیی و کارکردنی هێزەسیاسیەکان بە شێوەیەکی ئازاد و بێسانسۆر دەبێتە مایەی دروستکردنی کۆمەڵگەیەکی مۆدێرن و پێشکەوتوو کە سەرجەم هێزەکان لە ناوەوە دەرەوەی حکومەت دەبنە بەشێک لە پرۆسەی حوکمرانی و بەرەو پیشبردنی وڵات و زیادکردنی پرۆژەی خزمەتگوزاریی، بۆیە داوا لە بەڕێزتان دەکەین کە کار بکەن لەسەر ئەو چەمکانە”\nدەقی نامەی پیرۆزباییەکە بخوێنەرەوە :\nبەڕێز : سەرۆکی ئەنجومەنی وەزیرانی هەرێمی کوردستان\nبەرێز : جێگری سەرۆکی ئەنجومەنی وەزیرانی ھەرێمی کوردستان\nبەڕێزان : وەزیرەکان و ستافی ئەنجومەنی وەزیران\nبەبۆنەی متمانە بەدەست ھێنانتان بۆ کابینەی نۆیەمی حکومەتی هەرێمی کوردستان بە ناوی سەرجەم هاودیدانەوە لە هاوپەیمانی نیشتمانی پیرۆزباییتان ئاراستە دەکەین و هیوای سەرکەوتنتان بۆ دەخوازین لەو ئەرکە گەورەیەی کە پەرلەمانی کوردستان بە ئێوەی بەخشیوە کە بەڕێوەبردنی حکومەتی هەرێمی کوردستانە بۆ ماوەی چوار ساڵی داهاتوو.\nبەڕێزان لە ماوەی سالانی ڕابردودا بە هۆی ئەو قەیران و کێشانەی کە هاتنە ئاراوە هاوڵاتیانی هەرێمی کوردستان ڕوبەڕوی سەختیی و ماندوبوون و ناڕەحەتیەکی زۆر بونەوەو ژیان و خزمەتگوزایە سەرەتاییەکان زۆر ئەستەم بوون پێویستە کابینەی نوێ کاری جددی بکات بۆ سڕینەوەی ئەو نەهامەتیانە لە هزری تاکەکانی کۆمەڵگەدا کە ئەوەش تەنها بە خزمەتگوزاری و ئەنجامدانی پرۆژەی نوێ دەکرێت.\nسەروەری یاساو ئازادی تاک و یەکسانی هاوڵاتیان بەرامبەر هەر ئەرک و مافێک بەبێ جیاوازی ڕەگەزی و ئاینی و مەزهەبی و نەتەوەیی دەبێتە مایەی ئارامی ولات وادەکات سەرجەم هاولاتیان ببنە بەشێک لە پرۆسەی بنیادنانی وڵاتێکی ئاوەدان و کۆمەلگەیەکی پێشکەوتوو.\nبونی فرەیی سیاسیی و کارکردنی هێزەسیاسیەکان بە شێوەیەکی ئازاد و بێسانسۆر دەبێتە مایەی دروستکردنی کۆمەڵگەیەکی مۆدێرن و پێشکەوتوو کە سەرجەم هێزەکان لە ناوەوە دەرەوەی حکومەت دەبنە بەشێک لە پرۆسەی حوکمرانی و بەرەو پیشبردنی وڵات و زیادکردنی پرۆژەی خزمەتگوزاریی، بۆیە داوا لە بەڕێزتان دەکەین کە کار بکەن لەسەر ئەو چەمکانە بۆ دروستکرنی کەشێکی ئارام و گونجاو بۆ هێزە سیاسییەکان تا بتوانن پێکەوە پرۆسەی سیاسیی بەرەو پێشەوەبەرن لە هەرێمدا.\nهیوای سەرکەوتنتان بۆ دەخوازین و چاوەڕێی ئایندەیەکی پڕ لە پێشکەوتن و خۆشگوزەرانی دەکەین.


چی لە پشتی توندوتیژیی دژ بە ژنانەوەیە لەمڕۆكەی دونیای ئێمەدا؟\nفەسڵی یەكەمی كتێبی "كۆمەڵگا و غەریبەكان"ی تەرخانە بۆ قسەكردن لەسەر سێ شێواز لە توندوتیژیی جێندەریی دژ بە ئافرەتان لە كوردستاندا كە بریتین لە "كوشتن" و "خۆكوشتن" و "سوتاندن و خۆسوتاندن"ی ئافرەتان لە كوردستاندا.\nبۆچوونی سەرەكیی لەو بەشەی كتێبەكەدا ئەوەیە كە واز لە تەفسیر و لێكدانەوە ئاسان و حازربەدەستەكان بهێنین و بەدوای پێناس و ئاكاری ئەو ژینگە تازەیەدا بگەڕێین كە ئەو تاوانانەی بەرامبەر بە ئافرەتان تیادا پیادە دەكرێت. لەو بەشەدا هەر سێ شێوازەكەی توندوتیژیی ڕەگەزیی لەناو ئەو ژینگە و فەزا و سەرزەمینە كۆمەڵایەتیی و سیاسیی و ئابوریی و كولتورییە نوێیەدا جێگیردەكات كە لەدوای ڕاپەڕینەوە دروستكراوە. ئەو ژینگە و فەزایەش ژینگە و فەزایەكی تەواو نوێن و پەیوەندییەكی ئەوتۆیان بە دونیای بەر لە ڕاپەڕینەوە نییە، یان زۆر لاوازە.\nبەمەش یەكێك لە خاڵە سەرەكییەكانی ئەو لێكۆڵینەوەیە گومانكردنە لەو لێكدانەوە سوننەتییە باڵادەست و حازربەدەستانە كە توندوتیژیی ڕەگەزیی دژ بەژنان لە كوردستاندا بە زمانێكی ئینشایی سادە بە "سروشت"ی "نەگۆڕ"یی "پیاوی كورد"، یان بە "سروشت"ی پاتریاركیەت، یان بە "سروشت"ی دین، یان بە فەرهەنگی "خێڵەكیی" و "تەقلیدیی"، یان بە "عەقڵیەت" و "مێنتاڵیتی" خۆرهەڵاتیی، یان بە "سیستم"ی ئەخلاقیی نەگۆڕاوی ناو كۆمەڵگای كوردییەوە، دەبەستنەوە.\nلەباتی ئەمانە ئەو لێكۆڵینەوەیە باس لە كێشەیەكی تەواو تازە لە دونیای دوای ڕاپەڕیندا دەكات كە بە كێشەی "شڵەژانی پێوانەیی" ناویدەبات. "شڵەژانی پێوانەیی" بە عەرەبی پێیدەڵێن "الارتباك المعیاری"، و بە ئینگلیزیش Normative Disorientation.\nكۆمەڵگای دوای ڕاپەڕین كۆمەڵگایەكە تیایدا سەرجەمی بەها و نرخە پێوانەییەكان لە دۆخی شڵەژانێكی پێوانەیی هەمەلایەندان. "شڵەژانی پێوانەیی" مانای تێكچوونی تەواوی سیستمی بەهاكان، شڵەژانی سەرجەمی ئەو بەها سەرەكییانەی كە ژیانی تاكەكەس و گروپەكان لە بوارە جیاوازەكانی ژیانی كۆمەڵایەتیدا ڕێكدەخەن، بە جۆرێك بەشێكی بەرچاوی تاكەكانی ئەو كۆمەڵگایە، بەتایبەتی نەوە نوێیەكان، نەتوانن باش لە خراپ و ئەشێ لەناشێ و ڕاست لە هەڵە و درۆ لە ڕاستیی و جوان لە ناشیرینیی و دڵسۆزیی لە خیانەت و گەندەڵیی لە ناگەندەڵیی، جیابكەنەوە. شڵەژانی پێوانەیی مانای لەدەستدانی توانای ئەخلاقیی و ویژدانیی لەوەدا مرۆڤ نەتوانێت بزانێت چی باشە بكرێت و چی خراپە نەكرێت، چی شیاو و پۆزەتیڤە و چیش نەشیاو و نەكردەیە.\n"شڵەژانی پێوانەیی" پەیوەندیی بە بەردەوامیی و نەگۆڕان و خۆدووبارەكردنەوە و سەرلەنوێ بەرهەمهێنانەوەی سیستمە ئەخلاقییەكانەوە نییە، چونكە گەر ئەو سیستمانە بیانتوانیایە خۆیان دووبارە بكەنەوەو وەك نەگۆڕ و چەسپاوێك كاربكەن، ئەودەم شتێك بەناوی شڵەژانی پێوانەییەوە دروست نەدەبوو.\nشڵەژانی پێوانەیی هێمایە بۆ گۆڕانی خێرا و فرەلایەنی هەمەجۆر و ڕیشەیی لە بونیادە كۆمەڵایەتیی و ئابورییەكاندا، لە سیستمی سیاسیی و سیستمی بەهاكاندا، لە سیستمی ئەخلاق و هەڵسوكەوتی كۆمەڵایەتیدا. ئەمە جگە لە گۆڕانی پەیوەندیی مرۆڤەكان لەگەڵ یەكدا لە فۆرمەكانی ژنبوون و پیاوبووندا، لە ماناكانی هەژاریی و دەوڵەمەندیی و تاكەكەسبوون و نەبووندا. هەموو ئەم شتانە لە دونیای دوای ڕاپەڕیندا بە شێوەیەكی بەرفراوان و بە ئاڕاستەیەكی زۆر خراپدا گۆڕاون و بەسەریەكەوە شڵەژانێكی پێوانەیی گەورەیان لە هەموو بوارەكاندا دروستكردوە. نە دین، نە سیاسەت، نە ئابوریی، نە ئەو دونیا ڕەمزییەی كە دروستكراوە هیچیان بە فریای مرۆڤە لاوازەكانی ناو كۆمەڵگای ئێمە ناگەن. ئەوەی ڕووئەدات هۆكارەكەی پەیوەندیی بە خێڵ و كولتوری خۆرهەڵاتیی و مانا تەقلیدییەكانی دین و پیاوەتیی و پاتریاركیەتەوە نییە، وەك زۆرێك بێبیركردنەوە لە كۆمەڵگای ئێمەدا باسیدەكەن، بەڵكو پەیوەندیی بەو گۆڕانە خێرا و هەمەلایەنە وێرانكەرانەوە هەیە كە لە دونیای دوای ڕاپەڕیندا دروستدەبن و سەرجەمی سیستمی بەهاكان و چاوەڕوانییەكان و وێناكردنەكانی ناو ئەو كۆمەڵگایە تووشی شڵەژانێكی پێوانەیی هەمەلایەن دەكات.\nبۆ وردەكاریی و زانیاری زیاتر لەسەر ئەم بابەتە و لەسەر گۆڕانە گەورەكانی دونیای دوای ڕاپەڕین خوێنەران دەتوانن بۆ كتێبی "كۆمەڵگا و غەریبەكانی" من بگەڕێنەوە كە ئەم ساڵ چاپ و بڵاوكرایەوە.


"لە پێناو بەرژەوەندییە باڵاکانی گەلی کورد لەگەڵ گۆڕان هەنگاوێکی گرنگمان نا"\nلاهور شێخ جەنگی، هاوسەرۆکی یەکێتی نیشتیمانی کوردستان رایگەیاند:" لە پێناو بەرژەوەندییە باڵاکانی گەلی کورد یەکێتیی و بزوتنەوەی گۆڕان هەنگاوێکی گرنگمان نا بە پێکهێنانی لیستی هاوپەیمانی کوردستان بۆ بەشداریکردن لە هەڵبژاردن، هانی هەمو لایەنەکانی تریش دەدەن کە لە ژێر چەتری ئەو لیستەدا کۆببنەوە و یەکدەنگیی کورد بپارێزن".\nلاهور شێخ جەنگی لەمیانی کۆبونەوەیەکدا لەگەڵ ئۆرلیک شانون، باڵیۆزی کەنەدا لە عێراق و ئاشلی دۆریک، لێپرسراوی نوسینگەی باڵیۆزخانەی کەنەدا لە هەرێمی کوردستان رایگەیاند، هەڵوێستی یەکێتیی نیشتمانیی دووپاتدەکاتەوە بۆ یەکڕیزی و تەبایی نێوان لایەنەکان لە پێناو دابینکردنی ئارامی و ئاسایش و سەقامگیری بۆ هاوڵاتییان.\nلاهور شێخ جەنگی لە هەژماری تایبەتی خۆی لەبارەی کۆبونەوەکەوە نوسیویەتی، "نیگەرانی خۆمان خستەڕو لەو بارگرژییانەی کە لە ئارادان، گەڕانەوە بۆ دیالۆگ و ڕێگەی ئاشتی باشترین بژاردەیە بۆ کۆتاییهێنان بە کێشەکان جەختمان کردەوە، کە یەکێتیی پشکی شێری بەردەکەوێت لە خستنەگەڕی هەوڵەکان بە ئاڕاستەی چارەسەرکردنی بنەڕەتی کێشەکانی نێوان حکومەتی هەرێم و حکومەتی فیدراڵی و پابەندبونی هەردولا بە جێبەجێکردنی ڕێککەوتنەکانی نێوانیان لەسەر بنەمای دەستور، لە پێناو دابینکردنی شایستە داراییەکانی هەرێم و موچەی موچەخۆران و چارەسەرکردنی کێشەی کەرکوک و ناوچە دابڕێندراوەکان".\nئاماژەی بەوەشکردوە،هاوڕابوون لەسەر بەردەوامیی مەترسییەکانی تیرۆر و سەرهەڵدانەوەی شانە نوستوەکانی چەکدارانی داعش، بە تایبەت لەو ناوچانەی کە بۆشایی ئەمنییان تێدایە کە دەتوانرێت لەو ناوچانە و لە ڕێگەی ئەنجامدانی ئۆپراسیۆنە هاوبەشەکانی نێوان هێزی پێشمەرگە و سوپای عێراقەوە کۆتایی بەو گروپە تیرۆریستییانە بهێندرێت.\nلەبارەی هەڵبژاردنەکانی داهاتوی عێراقەوە لاهور شێخ جەنگی نوسیووتی ، هەڵبژاردن پرۆسەیەکی دیموکراسی گرنگە و لەو ڕێگەیەوە دەتوانن ئامانجەکانيان بەدی بهێنین و گۆڕانکاریی ڕاستەقینە بکەن، "هەر بۆیە یەکێتیی لەگەڵ هەڵبژاردنێکی پاک و بێگەرد و دور لە دەستێوەردانە لە وادەی دیاریکراوی خۆیدا و بە چاودێریی نەتەوە یەکگرتوەکان و چاودێرانی نێودەوڵەتی".\nئەوەشی خستەڕو، یەکدەنگی و یەکڕیزی لایەنە کوردستانییەکان دەبێتە مایەی بەدەستهێنانی تەواوی مافەکان و بەهێزی پێگەی کورد لە بەغدا، "لەو چوارچێوەیەشدا و لە پێناو بەرژەوەندییە باڵاکانی گەلەکەمان یەکێتیی و بزوتنەوەی گۆڕان هەنگاوێکی گرنگیان نا بە پێکهێنانی لیستی هاوپەیمانی کوردستان بۆ بەشداریکردن لە هەڵبژاردن، هانی هەمو لایەنەکانی تریش دەدەین کە لە ژێر چەتری ئەو لیستەدا کۆببنەوە و یەکدەنگیی کورد بپارێزن".